The MAZA Blog: October 2010\nΠροχτές όπως έμπενα στην εταιρεία που εργάζομαι με έδρα τα Εξάρχεια (υπάρχει λόγος που το λέω αυτό), είδα έναν κούριερ που ερχόταν από καποιον προμηθευτή μας να τσακώνετε με τους ‘ντόπιους’.\n‘Τι τσακώνεσαι’, του λέω.\n‘Δεν τους μπορώ τους αναρχικούς’, μου λέει.\n‘Που τους είδες τους αναρχικούς?Αυτοί ήταν πρεζόνια άνθρωπε μου!’, απαντάω. Και με αφοπλίζει με την παρακάτω φράση.\n‘Το ίδιο είναι.'\nΔεν είχε νόημα να το συνεχίσω, αν και ίσως μάθαινα καμία καινούργια λέξη όπως την ‘Αλβαναναρχοπρεζομοφυλόφιλος’.\nΑφιερωμένο στον db0.\nΜερικοί πιστεύουν πως οι ηλεκτρονικοί υπολογιστές είναι το καλύτερο παράδειγμα της εξέλιξης της τεχνολογίας. Εγώ πιστεύω ότι το καλύτερο παράδειγμα είναι τα ξυράφια για το ξύρισμα.\nΔεν θα αναφερθώ καν στις ξυριστικές μηχανές, παρά μόνο στα ξυραφάκια BIC, Gillette και Wilkinson. Ας πάρουμε τα πράματα από την αρχή.\nΣτα αρχαία χρόνια, στην εποχή των παππούδων μας , ξυρίζονταν με τα σπαθιά και τα μαχαίρια. Και λέγοντας ξύρισμα, εννοώ ότι απλά έκοβαν τα γένια τους. Αργότερα ανακαλύφτηκε η λεπίδα και ο αφρός, και κόπηκαν πολλά αυτιά από ατύχηματα.\nΎστερα φτάσαμε στο ξυραφάκι, που είχε την δυνατότητα να αλλάζει την πλακέ ξυράφι-λεπίδα ύστερα από 2-3 χρήσεις. Μετά ανακαλύφτηκε το ξυράφι με την μορφή που ξέρουμε σήμερα, με την πολύ λεπτή λεπίδα, και κάπου εδώ αρχίσαμε να χάνουμε την μπάλα με την 'εξέλιξη'.\nΣτα τέλη του 80, η Gillette, μετά από research χρόνων, και σπατάλη πολλών εκατομμυρίων δολαρίων, έκανε το break-through και ανακάλυψε την ΔΕΥΤΕΡΗ λεπίδα στο ΙΔΙΟ ξυράφι. Πολλοί αναρωτιούνται γιατί χάλασαν τόσα λεφτά, αφού το μόνο που έκαναν ήταν να βάλουν απλά δεύτερο ξυράφι. Δεν ήθελε και πολύ σκέψη (πόσο μάλλον research και development). O καθένας θα μπορούσε να το σκεφτεί.\nΔεν αργεί να ανακαλυφτεί ο μηχανισμός που κάνει το ξυράφι να κουνιέται ανεξάρτητα από την λαβή, κάτι σαν αμορτισέρ ρε παιδί μου, για τις λακκούβες. Όχι μόνο αυτό, αλλά προστέθηκε και ειδική επίστρωση στην άκρη του ξυραφιού που αφήνει ζελέ. Ταυτόχρονα οι λεπίδες άρχισαν να αυξάνονται. Τελευταία φορά που κοίταξα, ήταν πέντε. Αναρωτιέμαι αν η διαφορά των πέντε λεπίδων είναι τόσο σημαντική. Δηλαδή σε σχέση με την μονή λεπίδα, ξυρίζεσαι πέντε φορές καλύτερα?\nΤο τελευταίο ξυράφι που αγόρασα παίρνει και μπαταρία, χωρίς να είναι ξυριστική μηχανή, αλλά τα όρια αρχίζουν να θολώνουν πια. Με την μπαταρία, αρχίζει το ξυράφι να δονείται, δεν κάνω πλάκα, δεν ξέρω σε τι βοηθάει αυτό, αλλά νιώθω σαν να ξυρίζομαι με δονητή.\nΘα ήταν χαζό στο σημείο αυτό να μην αναφέρω τα γυναικεία ξυράφια. Όλες οι καινοτομίες έχουν ξεκινήσει από εκεί. Για κάποιο αδιανόητο λόγο τα γυναικεία ξυράφια είναι ένα βήμα μπροστά.\nΣυνοψίζοντας, κοιτάω το ξυράφι μου με τρόμο και διαπιστώνω τα εξής:\nΈχει 5 λεπίδες (και όλος ο μηχανισμός είναι αποσπώμενος)\nΈχει μια έξτρα λεπίδα στο κάτω μέρος για να ξυρίζει δύσκολες περιοχές όπως κάτω από την μύτη, και φαβορίτες.\nΈχει μεμβράνη/σαπουνάκι για να απολυμαίνει ενώ ξυρίζει.\nΗ λαβή είναι σαγρέ και ανάγλυφη για καλύτερο κράτημα (για να μην γλιστράει).\nΈχει μπαταρία και δονείται κάνοντας έναν subsonic ήχο από την δόνηση. Δεν έχω σκύλο για να το αποδείξω, αλλά σίγουρα απωθεί τα κουνούπια.\nΔεν ξέρω πότε θα γίνει το φαινόμενο singularity, αλλά η τεχνητή νοημοσύνη πρώτα θα εμφανιστεί στα ξυράφια (αν δεν τα προλάβει το google, και αυτό αποκτάει νοημοσύνη σιγά-σιγά, τα ξέρει όλα ήδη) και μετά στους ηλεκτρονικούς υπολογιστές. Πάω να προσαρμόσω τους νόμους τις ρομποτικής.\nΟι Πακιστανοί που Καθαρίζουν Τζάμια: Διατριβή\nΈκατσα και σκέφτηκα.\nΌταν βρέχει, ο Πακιστανός που θέλει να καθαρίσει τζάμια είναι στο φανάρι και με πρήζει. Αφού ρε φίλε, βρέχει. Τι να καθαρίσεις?\nΌταν το αμάξι μου είναι τίγκα στην κοτσιλιά, αυτός πάλι εκεί. Ρε φίλε, και να το καθαρίσεις το τζάμι, όλο το άλλο αμάξι μπουρδέλο είναι, τι θα κερδίσω?\nΑκόμα και όταν του λέω ότι δεν έχω λεφτά, πάλι εκεί αυτός. Ελπίζει μήπως και αλλάξω γνώμη? Αφού του είπα ότι δεν έχω. Δύο πράγμα μπορεί να έχουν συμβεί. Ή του είπα αλήθεια, ή του είπα ψέματα. Αν του είπα αλήθεια, μαλακία του που το καθαρίζει γιατί δεν πρόκειται να τον πληρώσω. Αν του είπα ψέματα, αν τον πληρώσω, μετά θα είμαι δύο φορές μαλάκας. Και επειδή τον πλήρωσα, αλλά και επειδή παραδέχτηκα το λάθος. Και επειδή έδειξα αδυναμία και τον πλήρωσα. (άρα 3 φορές μαλάκας, όχι 2).\nΆρα κατέληξα, ότι καθαρίζουν τα τζάμια ή από χόμπι ή από OCD (για όσους δεν ξέρουν, σας κάνουν φιγούρα και σας λέω ότι σημαίνει obsessive compulsive disorder. Αυτοψυχοκαταναγκασμός ή κάτι τέτοιο. Έκανα και ένα πείραμα. Σήμερα, όταν ήρθε να με ρωτήσει για να μου πλύνει τα τζάμια, άνοιξα το παράθυρο ευγενικά και τον ρώτησα.\n'Θες να τα καθαρίσεις, ή θες να σου δώσω λεφτά?'\nΜου είπε ότι θέλει να τα καθαρίσει. Άρα είχα δίκιο. Δεν το κάνουν για τα λεφτά, για χόμπι το κάνουν. Τον άφησα να τα καθαρίσει και έφυγα. Όπως κάνω κάθε φορά δηλαδή.


Αυτό το σεμινάριο θα σας δείξει πώς να ρυθμίστε την εφαρμογή ExpressVPN στην Android TV σας. Τα βήματα αυτού του οδηγού αφορούν οποιαδήποτε συσκευή που χρησιμοποιεί το λειτουργικό σύστημα Android TV. Αυτό περιλαμβάνει έξυπνες τηλεοράσεις από μάρκες όπως Sony, Sharp, TCL και άλλα. Για λεπτομέρειες, ανατρέξτε στις οδηγίες της συσκευής σας.\n1 Κάντε λήψη της εφαρμογής ExpressVPN για Android TV\n2 Ενεργοποιήστε την εφαρμογή ExpressVPN\n3 Συνδεθείτε σε μια τοποθεσία διακομιστή VPN\n4 Αποσύνδεση από τη θέση διακομιστή VPN\n5 Επιλέξτε διαφορετική τοποθεσία\n6 Πώς να απεγκαταστήσετε το ExpressVPN από την Android TV σας\n7 Sideload την εφαρμογή APK ExpressVPN\nΚάντε λήψη της εφαρμογής ExpressVPN για Android TV\nΣτη συσκευή σας, μεταβείτε στο Το Google Play Store Android TV και αναζητήστε ExpressVPN.\nΣτη σελίδα της εφαρμογής ExpressVPN, επιλέξτε ΕΓΚΑΘΙΣΤΩ.\nΘα χρειαστεί να επιβεβαιώσετε τις άδειες εφαρμογής πριν προχωρήσετε. Επιλέγω Αποδέχομαι να συνεχίσει.\nΕνεργοποιήστε την εφαρμογή ExpressVPN\nΧρησιμοποιήστε το τηλεχειριστήριο για κλικ Συνδεθείτε.\nΧρησιμοποιήστε το Τηλεχειριστήριο Android TV για να εισαγάγετε τις ακόλουθες πληροφορίες:\nΗΛΕΚΤΡΟΝΙΚΗ ΔΙΕΥΘΥΝΣΗ: το ηλεκτρονικό ταχυδρομείο που σχετίζεται με τον λογαριασμό ExpressVPN σας\nΚωδικός πρόσβασης: τον κωδικό πρόσβασης που σχετίζεται με τον λογαριασμό ExpressVPN\nΚάντε κλικ Σιgn In με το τηλεχειριστήριο. Η εφαρμογή θα ενεργοποιηθεί.\nΓια να συνδεθείτε σε μια τοποθεσία διακομιστή VPN, κάντε κλικ στο Κουμπί ενεργοποίησης. Από προεπιλογή, το ExpressVPN θα προτείνει a Έξυπνη τοποθεσία, τη θέση που σας παρέχει τη βέλτιστη εμπειρία.\nΕπιλέξτε διαφορετική τοποθεσία\nΓια να επιλέξετε διαφορετική τοποθεσία, ανοίξτε την Επιλογή θέσης και επιλέξτε μια θέση VPN από τη λίστα.\nΠώς να απεγκαταστήσετε το ExpressVPN από την Android TV σας\nΣτη συσκευή σας, μεταβείτε στο Το Google Play Store Android TV και να βρει ExpressVPN.\nΗ εφαρμογή διαγράφεται από την τηλεόραση Android σας.\nSideload την εφαρμογή APK ExpressVPN\nΓια να ξεκινήσετε, βεβαιωθείτε ότι η μονάδα USB flash είναι συνδεδεμένη στον υπολογιστή σας. Επισκεφθείτε τον ιστότοπο του ExpressVPN και συνδεθείτε στο λογαριασμό σας.\nΣτην επόμενη σελίδα, επιλέξτε Android, ακολουθούμενη από Λήψη APK.\nΌταν ολοκληρωθεί η λήψη, μετακινήστε το αρχείο APK στη μονάδα flash. Επειτα αφαιρέστε τη μονάδα flash από τον υπολογιστή σας.\nΕνεργοποιήστε την τηλεόραση Android σας, αλλά μην συνδέετε ακόμα τη μονάδα flash. Θα ενεργοποιήσετε τώρα τη συσκευή σας να εγκαθιστά εφαρμογές από άγνωστες πηγές.\nΠαω σε Ρυθμίσεις, ακολουθούμενη από Ασφάλεια και περιορισμοί.\nΗ πρώτη εναλλαγή πρέπει να διαβάσει Αγνωστες πηγές. Εάν δεν έχει ήδη ρυθμιστεί προς τα δεξιά, ρυθμίστε το προς τα δεξιά. Θα εμφανιστεί μια προειδοποίηση. Τύπος Εντάξει.\nΤώρα θα χρειαστείτε έναν τρόπο πρόσβασης στο αρχείο APK στη μονάδα δίσκου αντίχειρα. Μπορείτε να έχετε πρόσβαση στη μονάδα flash μέσω της εφαρμογής "Διαχείριση αρχείων FX File Manager" από το Google Play Store. Για να αποκτήσετε την εφαρμογή εξερευνητών αρχείων, επιστρέψτε στην αρχική οθόνη της Android TV και ανοίξτε την Στο κατάστημα Google Play.\nΕύρημα Εξερεύνηση αρχείων FX.\nΕπιλέγω ΕΓΚΑΘΙΣΤΩ, ακολουθούμενη από ΑΠΟΔΕΧΟΜΑΙ.\nΌταν ολοκληρωθεί η εγκατάσταση, συνδέστε τη μονάδα αντίχειρα στην τηλεόραση Android.\nΣτην Εξερεύνηση αρχείων FX, ανοίξτε το USB.\nΕπιλέξτε το API ExpressVPN, στη συνέχεια, επιλέξτε ΕΓΚΑΘΙΣΤΩ.\nΌταν ολοκληρωθεί η εγκατάσταση, επιλέξτε Ανοιξε. Τώρα μπορείτε να χρησιμοποιήσετε την εφαρμογή ExpressVPN στην Android TV σας.


Tubesalonika: Visa Europe: Πώς από το χόμπι σας μπορείτε να βγάλετε πολλά λεφτά\nVisa Europe: Πώς από το χόμπι σας μπορείτε να βγάλετε πολλά λεφτά\nΗ Ευρώπη γίνεται μάρτυρας μια νέας εποχής βιομηχανικής επανάστασης με ενθουσιώδεις χομπίστες που μετατρέπουν το πάθος τους σε κέρδος.\nΩθούμενοι από την τεχνολογική πρόοδο και την καινοτομία, μια αναδυόμενη ομάδα ταλαντούχων Ευρωπαίων μετατρέπουν τις ιδέες και το χόμπι τους σε επιχείρηση.\nΣύμφωνα με την έκθεση της Visa Europe "Everyone in Business", η οποία εστιάζει στις μικρές επιχειρήσεις στην Ευρώπη, τρεις στους πέντε (61%) Ευρωπαίους έχουν ένα χόμπι ή μία ιδέα που θα μπορούσε να μετατραπεί σε κερδοφόρο εγχείρημα. Η μελέτη 18.000 ατόμων καταδεικνύει πως, από εκείνους που θα ήθελαν να κερδίζουν χρήματα από κάποιο χόμπι, σχεδόν τα τρία τέταρτα (72%) σχεδιάζουν να μετατρέψουν τις δευτερεύουσες δραστηριότητές τους σε πλήρη απασχόληση. Οι άνθρωποι που θέλουν να κάνουν το χόμπι τους επιχείρηση στην Τουρκία είναι οι πιο αποφασισμένοι (84%) και ακολουθούν εκείνοι στην Πολωνία (77%) και την Ισπανία (77%).\nΩς μέρος της έκθεσης "Everyone in Business", η Visa Europe δημιούργησε ένα διαδραστικό κουίζ για να βοηθήσει τους χομπίστες να εντοπίσουν τί είδους επιχειρηματίες είναι και τους παράγοντες που πρέπει να λάβουν υπόψη τους. Επισκεφθείτε το http://www.entrepreneurs.visaeurope.com/gr για να απαντήσετε στο κουίζ τώρα.newmoney.gr


"Τρικυμία σε παρκέ και… πάγκο!" - Sportdog.gr - Αθλητικά Νέα | Ειδήσεις | Sport\n01/04/11 - 14:06\n"Τρικυμία σε παρκέ και… πάγκο!"\nΣτο ναυάγιο του Ολυμπιακού εναντίον της Σιένα αναφέρθηκε στο blog του ο Μιχάλης Στεφάνου, αλλά και στα... γελάκια μισή ώρα μετά τη λήξη της χθεσινής αναμέτρησης, που δεν ήταν ωραία εικόνα.\nΗ ομάδα που το άξιζε πήγε στο φάιναλ φορ. Ας κρατήσουν οι ερυθρόλευκοι το +48 και τα ρεκόρ της πλάκας από τον πρώτο αγώνα και ας καθίσουν στον καναπέ τους να δουν το φάιναλ φορ. Λίγος σε άμυνα και επίθεση, σε ψυχή και μυαλό, αλλά και στην …άκρη του πάγκου εμφανίστηκε ο Ολυμπιακός στη νοκ άουτ και δεν δικαιούταν τίποτα περισσότερο από αυτό που πήρε.\nΗ Σιένα εξέθεσε τους Πειραιώτες σε όλους τους τομείς και τους έκανε ένα χουνέρι που θα πονάει για αρκετό καιρό. Και για να πούμε την αλήθεια οι Ιταλοί σεβάστηκαν περισσότερο απ’ ό,τι έπρεπε την ομάδα του Ίβκοβιτς. Εδώ οι άνθρωποι ενάμισι λεπτό πριν τη λήξη και τη διαφορά στους 10 πόντους, ανησύχησαν όταν ο Ζήσης αστόχησε σε ένα τρίποντο…\nΠαραμονή της πρωταπριλιάς ο Ολυμπιακός αποδείχτηκε το μεγαλύτερο ψέμα της φετινής ευρωλίγκας. Τη νύχτα που ο Ίβκοβιτς… τρελάθηκε, οι ερυθρόλευκοι ντροπιάστηκαν για τρίτη σερί φορά από τους πολεμιστές της Σιένα και πλέον καλούνται να μαζέψουν τα κομμάτια τους και να επικεντρωθούν στους εγχώριους στόχους που, έτσι κι αλλιώς είναι το πρωταρχικό μέλημα. Τέτοια ώρα, όμως, τέτοια λόγια.\nΆνω κάτω την ομάδα έκανε ο Ίβκοβιτς και στο τέταρτο ματς. Ο Σέρβος κυριολεκτικά πέταξε το πρώτο ημίχρονο με τις ανεξήγητες επιλογές του. Εξαφάνισε τον Παπανικολάου και τον Κέσελ, ξέχασε τον Μαυροκεφαλίδη και ουσιαστικά τον Παπαλουκά στο πρώτο ημίχρονο, άφησε τον έτσι κι αλλιώς τραγικό Σπανούλη, να εκτίθεται χτυπώντας την μπάλα 10 μέτρα μακριά από το καλάθι, περικυκλωμένος και ακίνδυνος και θυμήθηκε πάλι τον τελειωμένο (από τον ίδιο) Νίλσεν.\nΜόνο αυτό το παλικάρι ο Γκόρντον δεν μάσησε. Πάλευε μόνος του σε άμυνα και επίθεση και έβλεπε τους …ξακουστούς και σπουδαίους συμπαίκτες του να τα έχουν χαμένα και να έχουν κιτρινίσει από τον φόβο τους. Σε παιχνίδι που ήταν ζωής και θανάτου, οι …ψυχωμένοι και …ορκισμένοι για το διπλό παίκτες του Ολυμπιακού κατάφεραν να δεχτούν 50 πόντους στο α' ημίχρονο! Τους 29 μάλιστα, σε ένα δεκάλεπτο. Με τόσο πάθος και αυτοθυσία έπαιζαν στην άμυνα.\nΤα …τρελά του Ίβκοβιτς δεν σταματούν εδώ. Άφησε τον μαχητή χτες Μπουρούση μόλις 16 λεπτά στο παρκέ, έδωσε ακατανόητα πολύ χρόνο στον Χαλπερίν, ο οποίος έπαιξε περισσότερο από τον Γκόρντον!!! Από την άλλη τιμώρησε τον Παπαλουκά για το πρώτο καλάθι που δέχτηκε στο τέλος του πρώτου δεκαλέπτου, και επέμεινε στον αρνητικότατο Νεστέροβιτς, όπως και στον Σπανούλη. Μεγάλος παίκτης, V SPAN, αλλά υπάρχει και γι’ αυτόν καρέκλα στον πάγκο…\nΟ Ολυμπιακός μετά από δύο σερί πανεύκολες προκρίσεις σε φάιναλ φορ έκανε πισωγύρισμα. Πίκρανε για μια ακόμη φορά τους οπαδούς του, τους οποίους θα ψάχνει πλέον με τα κιάλια και έδειξε εντελώς ανέτοιμος και ανίκανος στην πρώτη μεγάλη πρόκληση της χρονιάς. Είναι ένα θέμα τι μπορεί να αλλάξει από εδώ και πέρα ώστε η ομάδα να μπορέσει να πάρει το κύπελλο (αφού πρώτα δει από την τηλεόραση τον ΠΑΟ στην Βαρκελώνη) και στη συνέχεια να τα δώσει όλα για το πρωτάθλημα. Αν το χάσει και φέτος, καλύτερα οι Αγγελόπουλοι να το… κλείσουν το μαγαζί.\nΥ.Γ. Κάτι … γελάκια μισή ώρα μετά το τέλος του ματς δεν είναι και ότι καλύτερο σαν εικόνα.


Αλλάξτε "ρότα" για να φύγει ο θυμός!\nΠρώτη καταχώρηση: Κυριακή, 6 Μαΐου 2012, 10:40\nΗ επομένη των εκλογών, θα βρει τους Έλληνες πολίτες στην ίδια αφετηρία. Άλλη μια Δευτέρα με πρωινό ξύπνημα για δουλειά, άλλη μια μέρα με το άγχος της απόλυσης, της μείωσης μισθού, σύνταξης κτλ. Ο έμπορος θα παλεύει να "σταυρώσει" πελάτη, ο άνεργος να βρει μεροκάματο και ο μαθητής της Γ Λυκείου, μπερδεμένος θα προσπαθεί να καταλάβει, ή μάλλον να μαντέψει ποια σχολή θα είναι αυτή που θα του δώσει πτυχίο σιγουριάς!\nΑυτή είναι η αλήθεια κι ο κόσμος το μήνυμα το χει στείλει. Όμως ο πολιτικός κόσμος, μοιάζει να ενδιαφέρεται μόνο για το κομματικό συμφέρον κι αν δεν αλλάξει σύντομα ρότα, ο θυμός μπορεί να μεγαλώσει. Και πως να μη θυμώνει, όταν πολύ εύστοχα ο φίλος μου ο Αντώνης Κανάκης σχολίαζε για τα λεφτά που πράγματι υπάρχουν. Όταν συμφώνησαν ΟΛΟΙ στην Βουλή να εκταμιευτούν ΑΜΕΣΑ 80 εκ. ευρώ για τις ανάγκες τους για τις εκλογές. Κι όταν πρόκειται για λεφτά φορολογουμένων, απλά μας δεσμεύουν τα PSI, CDS και όλες οι παπ..... που ξεστομίζουν για να μη καταλαβαίνει ο κόσμος.\nΑκούσαμε πολλά σε αυτήν την ...βουβή προεκλογική εκστρατεία των κομμάτων. Υποσχέσεις, εκβιασμούς και κυρίως σιγουριά ότι αυτοί που θα βγουν θα είναι κι εκείνοι που θα μας βγάλουν από το τέλμα. Μα τόσο καιρό δηλαδή, όλοι αυτοί που είναι μέσα στην Βουλή, δεν είναι οι ίδιοι που ορίζουν τις τύχες μας; Γιατί δεν μας έσωσαν μέχρι τώρα; Γιατί πρέπει να γίνουν κυβέρνηση για να σωθούμε; Ως εκπρόσωποι του λαού και εκλεγμένοι δεν ορκίστηκαν στο Ευαγγέλιο να διοικούν για το καλό της πατρίδας; Τι είναι η πρωθυπουργική καρέκλα; Ο θρόνος του Χάρυ Πότερ που κάνει μαγικά;\nΚύριοι, πρέπει κάποια στιγμή να "κατεβείτε από τον Όλυμπο" και να ανακατευτείτε με τον κόσμο. Να νιώσετε τα πραγματικά προβλήματά του και όχι να τα έχετε ακουστά. Αφήστε στην άκρη της αλαζονεία της καρέκλας και δώστε την ευκαιρία στους εαυτούς σας κυρίως να έχετε τουλάχιστον προσπαθήσει να βοηθήσετε τον λαό.\nΡίξτε μια ματιά γύρω σας και δείτε τα θυμωμένα βλέμματα. Σε εσάς οφείλεται. Αλλάξτε ρότα για να βρούμε και πάλι απάνεμο λιμάνι!\nΤελευταία ενημέρωση: Κυριακή, 6 Μαΐου 2012, 10:40


Δύο εκθέσεις για τις εκδηλώσεις «Νοέμβριος Φωτογραφίας» - e-thessalia.gr\nΔύο εκθέσεις για τις εκδηλώσεις «Νοέμβριος Φωτογραφίας»\n24 Νοεμβρίου 2019, 13:03 24 Νοεμβρίου 2019\nΗ Φωτογραφική Λέσχη Βόλου, στο πλαίσιο των εκδηλώσεων «Νοέμβριος Φωτογραφίας 2019», πραγματοποιεί μια σειρά εκθέσεων, η οποία άρχισε την Παρασκευή 8 Νοεμβρίου, στο Κέντρο Τέχνης «Giorgio de Chirico».\nΗ μία είναι η έκθεση των φωτογραφιών που διακρίθηκαν στον 11ο Πανελλήνιο Διαγωνισμό, με θέμα «Ο άνθρωπος και το περιβάλλον του». Από το 2009, που προκηρύχτηκε ο 1ος Πανελλήνιος Διαγωνισμός, αφιερωμένος πάντα στη μνήμη του Δημήτρη Λέτσιου, επίτιμου εν ζωή μέλους της Λέσχης, μέχρι σήμερα, έχουν περάσει ήδη 11 χρόνια. Ο διαγωνισμός είναι πλέον ένας πανελλήνιος θεσμός στα φωτογραφικά δρώμενα, προάγοντας τη διαγωνιστική φωτογραφία. Επιμέλεια έκθεσης: Λέων Μουρτζούκος.\nΗ άλλη είναι η έκθεση της ομάδας fplus, από τη Λάρισα, με θέμα «Λάρισα. Η άλλη όψη της πόλης», η οποία διερευνά την αθέατη ουσιαστικά πλευρά της. Μια πόλη που άλλοτε έχει κάτι να κρύψει και άλλοτε αποκαλύπτει και αποκαλύπτεται, μέσα από τις αντιθέσεις που τη συγκροτούν. Μια πόλη που περιβάλλεται από αποκεντρωμένες συνοικίες που ζουν σε διαφορετικούς ρυθμούς. Μια πόλη που αλλάζει καθημερινά (κείμενο του επιμελητή της έκθεσης Ανδρέα Κατσάκου). Εκθέτουν οι: Βάγια Γκερλιώτη, Κώστας Γουργιώτης, Νικολέτα Ζαφείρη, Θεανώ Ιωαννίδη, Έλενα Κανάκη, Φωτεινή Καραγιαννάκη, Ανδρέας Κατσάκος, Κώστας Κρουστάλλης, Μαρία Κυρίτση, Στέφανος Μόκας, Ελένη Μορφούλια, Μαρία Μπάκαβου, Βασίλης Νεμπεγλεριώτης, Θεοδώρα Παπανεστωροπούλου, Βάγια Σαμαρά, Παύλος Σταυρουλάκης και Στέλιος Χαρίσης.\nΑπό τον πρώτο χρόνο λειτουργίας της η Λέσχη διοργανώνει τον κύκλο εκδηλώσεων «Νοέμβριος Φωτογραφίας», μια γιορτή της φωτογραφίας στην πόλη. Μέχρι σήμερα διοργανώθηκαν 13 «Νοέμβριοι» και αυτός που πραγματοποιούμε τώρα είναι ο 14ος.\nΟ «Νοέμβριος Φωτογραφίας 2019» πραγματοποιείται σε συνεργασία με τη Διεύθυνση Πολιτισμού του ΔΟΕΠΑΠ – ΔΗΠΕΘΕ του Δήμου Βόλου.\nΔιάρκεια έκθεσης έως 29 Νοεμβρίου. Ώρες λειτουργίας εκθετηρίου:\nΤρίτη έως Παρασκευή 10.00-13.00 και 19.00-21.00.\nΠροηγούμενο ΆρθροΗ διαχρονική ματιά του Αλ. Ψυχούλη προς την έννοια της «καλλιέργειας»Επόμενο ΆρθροΥπέστη εγκαύματα στα χέρια από φωτιά σε μαγειρικό σκεύος


Posted on October 16, 2019 10:10:49\nΟλοκληρώθηκαν οι διεθνείς υποχρεώσεις των ποδοσφαιριστών μας για τον μήνα Οκτώβριο. Συνολικά, οκτώ ποδοσφαιριστές βρέθηκαν με τις Εθνικές ομάδες των χωρών τους ωστόσο οι πέντε πήραν χρόνο συμμετοχής. Τρεις ποδοσφαιριστές συμπεριλήφθηκαν στην κλήση της Εθνικής Ανδρών Κύπρου με τους Κυριάκου και Παπουλή να μετρούν από δύο συμμετοχές στους προκριματικούς αγώνες του UEFA EURO 2020 με αντιπάλους το Καζακστάν και Ρωσία.\nΣτον πάγκο παρέμεινε ο Ιωάννης Πίττας. Στον πάγκο της Εθνικής ομάδας του Λουξεμβούργου παρέμεινε ο Βαχίντ Σελίμοβιτς και στις δύο αναμετρήσεις του Λουξεμβούργου με αντίπαλους την Πορτογαλία και Δανία. Στην Εθνική ομάδα της Ισημερινής Γουινέας συμπεριλήφθηκε ο Εμίλιο Ενσούε ο οποίος παρέμεινε στον πάγκο της ομάδας στον φιλικό αγώνα με αντίπαλο την Εθνική του Τόγκο ο οποίος πραγματοποιήθηκε στη Γαλλία.\nΗ Εθνική Ισημερινής Γουινέας είχε προγραμματισμένο και δεύτερο φιλικό ωστόσο αυτό ακυρώθηκε και για τον λόγο αυτό ο ποδοσφαιριστής έφτασε νωρίτερα στην Κύπρο απ’ ότι αναμενόταν. Στους αγώνες τις Εθνικής Ανδρών του Τρινιντάντ και Τομπάγκο συμμετείχε ο επιθετικός της ομάδας μας Νταν Καρ ο οποίος αγωνίστηκε ως βασικός στον αγώνα του Nations League της CONCACAF με αντίπαλο την Ονδούρα ενώ πήρε χρόνο συμμετοχής στη φιλική αναμέτρηση με αντίπαλο την Βενεζουέλα. Ο Δημήτρης Δημητρίου αγωνίστηκε για ένα ημίχρονο στο φιλικό προετοιμασίας της Εθνικής Νέων με αντίπαλο τη Δόξα κρατώντας την εστία του ανέπαφη.\nΤέλος, ο Αττίλα Σάλαϊ συμμετείχε καθ’ όλη τη διάρκεια των δύο φιλικών αγώνων της Ουγγαρίας φορώντας μάλιστα και το περιβραχιόνιο του αρχηγού με αντίπαλους τις Κροατία και Σλοβενία. * Θα ακολουθήσει μετά την απογευματινή προπόνηση επίσημο δελτίο τύπου αναφορικά με την προετοιμασία της ομάδας μας ενόψει Εθνικού Άχνας.


Πως να ξεθαμπώσω τα φανάρια του αυτοκινήτου;; (φωτογραφίες-βίντεο) – pes.gr\nHome / Αυτοκίνητο / Πως να ξεθαμπώσω τα φανάρια του αυτοκινήτου;; (φωτογραφίες-βίντεο)\tΠως να ξεθαμπώσω τα φανάρια του αυτοκινήτου;; (φωτογραφίες-βίντεο)\nPosted by: gus_maverick in Αυτοκίνητο, Βίντεο, Διάφορα, Ελλάδα, Επιλεγμένα, Προτεινόμενα, Φωτογραφίες, Χρήσιμα\n3,818 Views Αλήθεια πως ξεθαμπώνουν τα φανάρια στο αυτοκίνητο; Πάρτε μερικές ιδέες με εύκολους και πιο δύσκολους τρόπους που μπορείτε να δοκιμάσετε πριν επισκεφτείτε κάποιον τεχνικό. Είναι πολύ εύκολο να τα ξεθαμπώσετε μόνοι σας και θα εξοικονομήσετε χρήματα. Δείτε πως μέσα από το ενδιαφέρον άρθρο και κατατοπιστικό βίντεο.\nαυτοκινήτου ξεθαμπώσω φανάρια\t2015-09-27\nTagged with: αυτοκινήτου ξεθαμπώσω φανάρια\nPrevious: Οι 40άρηδες ίσον με δυο 20άρηδες!\nNext: Βερόνα – Λάτσιο 1-2


Συνδικαλιστικό σημειωτόν... - Medium.gr\non 06 Δεκεμβρίου 2017 . Posted in Συνδικαλισμός\nΔεν πρόλαβε να παινέψει τον κ. Ευκλείδη Τσακαλώτο ο σύντροφός του κ. Νίκος Φίλης για την ταχύτατη ολοκλήρωση της διαπραγμάτευσης με τους θεσμούς και η κυβέρνηση ξανάρχισε τα πέρα-δώθε για όσα ήδη είχε συμφωνήσει. Αργά τα μεσάνυχτα, την ώρα που βγαίνουν τα φαντάσματα, η πολιτική ηγεσία του υπουργείου Εργασίας, μπροστά στον κίνδυνο σοβαρών αντιδράσεων στο ζήτημα της αλλαγής των προϋποθέσεων για κήρυξη απεργίας στα πρωτοβάθμια σωματεία, αναδιπλώθηκε. Απέσυρε την επίμαχη διάταξη. Για «νομοτεχνικές βελτιώσεις» είπαν «κύκλοι του υπουργείου Εργασίας, κάτι που επιβεβαίωσε και η κ. Εφη Αχτσιόγλου, μιλώντας στο Πρώτο Πρόγραμμα της ΕΡΑ. Οταν ρωτήθηκε από τους δημοσιογράφους αν αυτή η καθυστέρηση σημαίνει και διάλογο με τους κοινωνικούς φορείς, η υπουργός δήλωσε ότι τα τελευταία δύο χρόνια έχει γίνει ενδελεχής συζήτηση για το θέμα και δεν χρειάζεται περισσότερη.\nΗ αλήθεια είναι ότι το πρόβλημα να μην αποφασίζει μια δράκα συνδικαλιστών με την παρέα τους για το έσχατο μέσο πάλης και να να έχει λόγο η πλειοψηφία των μελών ενός σωματείου, συζητείται από το 1985. Τότε, ο Ανδρέας Παπανδρέου προσπάθησε να περάσει το διαβόητο άρθρο 4 που περιόριζε την εξουσία των εργατοπατέρων και προέβλεπε να κηρύσσονται απεργίες μόνο όταν συμφωνεί η πλειοψηφία των μελών ενός πρωτοβάθμιου σωματείου. Συνεπώς, το ερώτημα είναι απλό. Αφού έχει γίνει τόσο ενδελεχής συζήτηση –έστω για δύο χρόνια όπως είπε η υπουργός– γιατί το νομοσχέδιο της κ. Αχτσιόγλου δεν ήταν νομοτεχνικά άρτιο και χρειάζεται βελτιώσεις; Τόσο ανίκανες είναι οι υπηρεσίες του υπουργείου της ή τρέχει κάτι άλλο;\nΤο δημοκρατικό δικαίωμα των απλών εργαζομένων να αποφασίζουν πλειοψηφικά για τις απεργίες τους συζητείται μέχρι σήμερα και είναι αμφίβολο αν θα περάσει, παρά το γεγονός ότι κινδυνεύουν να τιναχθούν στον αέρα η αξιολόγηση και ο σχεδιασμός του Μαξίμου για το δικό του σόου «βγήκαμε στις αγορές». Αντιθέτως, και αυτή η κυβέρνηση πέρασε τις περικοπές μισθών και συντάξεων και μάλιστα χωρίς τον παραμικρό κλυδωνισμό ή αναταράξεις. Οι προηγούμενες, έχαναν πέντε, έξι βουλευτές σε κάθε μνημόνιο. Αυτή, σε ό,τι αφορά τη συνοχή της, αποδείχθηκε βράχος.\nΤο πρόβλημα και των τριών προγραμμάτων διάσωσης –αυτά που λέμε μνημόνια– ήταν ότι ισχυροί κομματικοσυνδικαλιστικοί παράγοντες φρέναραν κάθε διαρθρωτική αλλαγή μέχρις ότου γινόταν αναγκαστική η περικοπή των εισοδημάτων όλων των πολιτών. Κόλλησαν σαν στρείδια στα προνόμιά τους και αυτά τα προνόμια τα πληρώνει ολόκληρη η ελληνική κοινωνία. Κάποιοι είχαν την αίσθηση ότι ετούτη η κυβέρνηση μπορεί να περάσει όσα δεν κατάφεραν οι άλλες κυβερνήσεις. Οι επόμενες μέρες θα δείξουν του λόγου το ασφαλές. Αλλιώς, οι πολιτικές εξελίξεις θα είναι ραγδαίες.\nΔημοσιεύτηκε στην εφημερίδα «Καθημερινή» στις 6.12.2017


Κεφαλονιά: Εκκενώθηκαν καταλύματα λόγω πυρκαγιάς - Δυνατοί άνεμοι στην περιοχή - Pelop.gr\nΚεφαλονιά: Εκκενώθηκαν καταλύματα λόγω πυρκαγιάς - Δυνατοί άνεμοι στην περιοχή\nΦωτιά ξέσπασε στην Κεφαλονιά νωρίς το πρωί του Σαββάτου και για προληπτικούς λόγους εκκενώθηκαν ξενοδοχεία και άλλα τουριστικά καταλύματα.\nΗ μεγάλη φωτιά στην Κεφαλονιά εκδηλώθηκε λίγα λεπτά μετά τις 6 το πρωί του Σαββάτου, σε αγροτοδασική έκταση στην περιοχή Λουρδάτα. Ομως, πλέον έχει περάσει προς την περιοχή Τραπεζάκι και καίει σε οικιστική ζώνη. Επιπλέον, εξαιτίας των ισχυρών ανέμων επιχειρεί μόνο ένα ελικόπτερο από αέρος, καθώς τα πυροσβεστικά αεροσκάφη δεν μπορούν να πραγματοποιήσουν ρίψεις νερού.\nΟι πυροσβεστικές δυνάμεις που επιχειρούν στο σημείο ενισχύθηκαν. Πλέον, μάχη με τις φλόγες δίνουν 42 πυροσβέστες με 12 οχήματα και ένα ελικόπτερο. Πιο αναλυτικά, τις επίγειες δυνάμεις αποτελούν 36 πυροσβέστες με 12 οχήματα και μία ομάδα πεζοπόρου τμήματος με 6 πυροσβέστες. Συνδρομή παρέχουν εθελοντές και υδροφόρα οχήματα από ΟΤΑ και την Περιφέρεια. Υπενθυμίζεται ότι σήμερα είναι πολύ υψηλός ο κίνδυνος εκδήλωσης πυρκαγιάς σε 8 περιφέρειες.\nΛεωφορεία επιστρατεύθηκαν για να απομακρύνουν τους τουρίστες για προληπτικούς λόγους\n[χθες 08:49] Πάτρα: Τι γίνεται στο...\n[χθες 14:36] Αχαΐα: Κίνδυνος απόλυτης...


Εργοτελέματα: Timelapse/Slideshow for Greece - Χρονοθέαμα/Διεικόνιση για την Ελλάδα\nTimelapse/Slideshow for Greece - Χρονοθέαμα/Διεικόνιση για την Ελλάδα\nΠυργαδίκια (Χαλκιδική), Φιλιππαίοι, Δοτσικό (Γρεβενά) και Μετέωρα\nby Pentalunex Team (Τηλέμαχος Αθανασιάδης-Παύλος Γκαϊτατζής)\n(Αθήνα - Άνδρος - Εύβοια)\nΚώστας Γκολέμης - Φώτης Τραγανουδάκης, μουσική: Τάνια Γιαννούλη\nΠερισσότερα βίντεο εδώ και εκεί\nθα κυκλοφορήσει προσεχώς εκ νέου κόσμου ταινία timelapse, το Timescapes\nTime lapse φωτογράφιση είναι μία κινηματογραφική τεχνική όπου ο ρυθμός ανανέωσης των καρέ (film frames) εκτυλίσσεται σε πιο αργή ταχύτητα. Όταν αργότερα παίζει σε κανονική, δίνει την αίσθηση του κυλιόμενου χρόνου. Το αντίθετο είναι η φωτογράφηση υψηλής ταχύτητας (high speed photography) Ή απλά, λήψη και ροή πολυάριθμων στατικών φωτογραφιών του ίδιου θέματος ανά τακτά χρονικά διαστήματα (sequence of still photos taken at intervals)\nΠεριφραστικά: Φωτογραφική αποτύπωση έργων μεγάλης διάρκειας (ελληνική βικιπαίδεια) Σκηνές χρονικής επιτάχυνσης (ανωνύμου)\nΜονολεκτικά: να πούμε πρώτα για το παρόμοιο slide show, που μεταφράστηκε ως προβολή διαφανειών ή εικόνων· και μειονεκτεί στο ότι η προβολή ως projection δεν δίνει την πληροφορία της κίνησης όπως εικονολίσθηση ή εικονόσυρση. Ευτυχώς για μας, οι αγγλοσάξονες έπλασαν μια λέξη, μόλις το 2008, για τα καλλιτεχνικά slideshow, από το διόραμα + πανόραμα, το diaporama, διαπόραμα και βλέπω ότι φοριέται· που μπορεί να αναλυθεί και ως δια + από + όραμα. Οι Γερμανοί πάντως, με ένα σμπάρο τρία τρυγόνια, το λεν Tonbildschau, ήχος + εικόνα + όψη. Εκτός από αυτό λένε Diaschau, το απλό slideshow. Dia/reversal film είναι το ελληνικό διά εκ του diapositive (διαθετικό) συνώνυμο του slide, a transparent image, to be projected on a screen. Με αφορμή αυτό, θα μπορούσαμε να πούμε διεικόνιση,διεικόνισμα, διεικονιστής, ο προτζέκτορας και διεικονίζω, αποκτώντας και ρήμα που οι ξένοι δεν πρέπει να 'χουν. Ένα άλλο που είχα σκεφτεί, την εικονορρoή, χρησιμοποιείται για το streaming. Το μορφορροή μένει ορφανό πάντως. Ένα τελευταίο: εικονηλασία/εικονηλατώ, μορφηλασία/μορφηλατώ κατά το ποδήλατο, εικόνα, μορφή + ελαύνω, κινώ.\nΓια το time lapse, προτάσεις με δυο λέξεις, χρονική διεικόνιση, διεικονικό χρονογράφημα.\nΜονολεκτικά: χρονολίσθηση, χρονορροή, χρονηλασία, χρονοθέαμα.\nΧρονολίσθημα, θα μπορούσε να μεταφραστεί το time slip, a paranormal time travel,\nπαραφυσική χρονοπλοΐα, εξωαισθητήριο ταξίδι στο χρόνο. Είναι και ολίσθημα:\nπήγαν π.χ. στις Βερσαλλίες δυο κοπελιές το 1901 και νόμισαν πως μεταφέρθηκαν\nστο 1789 αλλά μάλλον εξαπατήθηκαν από ένα ρετρό πάρτυ στο παλάτι.\nΠαρομοίως και για την Ελλάδα,\nνα βρίσκαμε μια χρονοδιαρροή σε καμία σκουληκότρυπα, να γυρίσουμε πίσω\nστην επόχη...των πάρτις και να διορθώσουμε τα λάθη μας, τα δανειστικά μας ολισθήματα.\nΤώρα πια έχουσι γνώσιν οι χρονοφύλακες :-\nμέχρι να βρούμε την τρύπα\nΤης Ελλάδας χρονηλάτες\nστον ΕΟΤη βάλτε πλάτες :-)\nοδηγίες για time-lapsers\nΑναρτήθηκε από MelidonisM στις 1:42 π.μ.\nΕτικέτες Λεξιλογίες, Ταινίες\ndodo 4 Μαρτίου 2012 - 3:02 μ.μ.\nΜού φαίνεται ότι η σύγχρονη ελληνική δείχνει προτίμηση στην ανάλυση παρά στην σύνθεση λέξεων, δεν νομίζεις; ειδικά αν συγκριθεί με τα γερμανικά ;-)\nMichalis Melidonis 4 Μαρτίου 2012 - 6:15 μ.μ.\nΝαι αλλά ευτυχώς είπαμε τηλεόραση και τηλέφωνο, αντί κουτί προβολής εικόνων ή συσκευή ενσύρματης επικοινωνίας.\nΕπειδή αν παρουσιάσω ένα\nή σκηνοθετήσω στο λόγο μου\nκαι εκεί προβολή εικόνων κάνω,\nπροτιμότερο θα 'ταν\nεκτός αν πεις σκέτο διαπροβολή.\nΚάποιος που φτιάχνει video slide show στο ίντερνετ δεν θα πει προβολή εικόνων ή διαφανειών,\n(είναι όλες διαφανείς;) θα προτιμήσει την αγγλική φράση ή το διαπόραμα για να σφραγίσει αυτό που κάνει. Να ξέρει ο δέκτης ότι αυτή η λέξη είναι συγκεκριμένη για καλλιτέχνες διαποραματιστές που διαποραματίζονται :-)\nΣτον 21ο αιώνα πάντως, θα 'χουμε στροφή στις μονολεκτικές σύνθετες αποδόσεις λόγω τεχνολογικής ταχύτητας και συμπίεσης του χρόνου.\ndodo 4 Μαρτίου 2012 - 8:52 μ.μ.\nΓιά το τηλέφωνο δεν κουραστήκαμε πολύ, απλώς επανελληνοποιήσαμε το γαλλικό téléphone- όπως καί γιά τον κινηματογράφο άλλωστε ;-)\nΥπάρχει βεβαίως καί η άλλη επιλογή, να υιοθετήσουμε το... μπάσταρδο: το πισί, τα σιντιά, οι μοντέλες...\nMichalis Melidonis 4 Μαρτίου 2012 - 11:24 μ.μ.\nΕξαγωγές - εισαγωγές :-)\nαλλά με την έτυμη ορθογραφία\nσυμπαγής δίσκος :-))\nΑνώνυμος 10 Ιουνίου 2013 - 12:05 μ.μ.\nΠρόταση: χρονοσυμπύκνωση η τεχνική, χρονοσυμπύκνωμα το αποτέλεσμα.\nMelidonisM 10 Ιουνίου 2013 - 9:13 μ.μ.\nευχαριστώ, να δούμε και τι θα αποφασίσει η http://www.eleto.gr/\n+ σημερινή συναναζήτηση και στη Λεξιλογία\nΟ Άγνωστος Μάντζαρος\nΤου κύκλου η πίτα πάει, πυρώνει το τετράγωνο, τ' α...\nΓια δες περβόλιν όμορφο - Ἰδὲ παράδεισον καλόν\n"Η Δόμνα και τα εγγόνια της"\nΧουάνα Ινές ντε λα Κρους, η Μεξικάνα Κασσιανή\nΣεξιστικές Αρχαιολογίες - Sexist Old Tales\nTimelapse/Slideshow for Greece - Χρονοθέαμα/Διεικό...


Aroma Vanillias: Το "τέλειο" έγκλημα υπάρχει.\nΌπως λέγεται: το Τέλειο έγκλημα μπορεί και να μην υπάρχει !\nΥπάρχουν, όμως σίγουρα, έξυπνοι εγκληματίες… και κάτι λιγότερο, έξυπνοι αστυνομικοί επιθεωρητές!\nΚάποιοι τυχεροί ληστές… και κάποιοι λιγότερο τυχεροί αστυνομικοί ερευνητές, που κάτι (από λάθος συνήθως) τους ξεφεύγει…και κάπως έτσι, μένουν ορισμένα εγκλήματα ανεξιχνίαστα!\nΜάλιστα, σας φώτισα τώρα!\nΗ αλήθεια είναι πως μου αρέσουν οι ωραίες αστυνομικές ιστορίες, όχι με τα αίματα και τα πολλά όπλα…αλλά αυτές που σου αφήνουν ένα μυστήριο και ένα ερωτηματικό να υπάρχει μέχρι και το τελικό πλάνο, αναγκάζοντάς σε να κάνεις σκέψεις και εικασίες.\nΜέσα απ' αυτή την συλλογιστική, μου προέκυψε κι’ εμένα το τελευταίο μου «ολοκληρωμένο» έγκλημα.\nΕσείς πιο κάτω θα δείτε το τελικό πλάνο! Αυτό δηλαδή από το οποίο θα αρχίσουμε... για να πάμε προς τα πίσω.\nΤάρτα σοκολάτας-καραμέλας-φουντουκιού με άρωμα μανταρινιού\nκαι μπουκιές μπανάνας!\nΕίχα μια πολύ ωραία μαρμελάδα σοκολάτας με μανταρίνι, δωράκι απότην φίλη μας τη Ξανθή.\nΑπό την πρώτη στιγμή, που την δοκίμασα, είπα…πως θα αποτελέσει υλικό για τάρτα. Θυμάσαι Ξανθή;.\nΜετά, ένα καραμελωμένο κουτί ζαχαρούχο γάλα, είχε «ξεμείνει» και προορισμό δεν έβρισκε…\nΣοκολάτα πικρή από πασχαλινά αυγά ήταν στο ψυγείο, επίσης σε αναμονή…\nΦουντουκάκια, δόξα το τον Θεό, δεν μας απολύπονται…\nΟι μπανάνες είναι το φρούτο που «καλύπτει» τις ανάγκες μικρών και μεγάλων, με την γλύκα τους, αλλά τελικά μπήκαν στο πλάνο τελευταίες και έτσι ήρθαν και έδωσαν στο "έγκλημα"αυτό που του έλειπε για να γίνει τέλειο!\nΑρχικά έφτιαξα την βάση της τάρτας.\n250 γραμ. αλεύρι, 1 αυγό, 1/3 κούπας ζάχαρη, 3 κουταλιές βούτυρο αγελάδος, 3 κουταλιές ελαιόλαδο, 2 κουταλιές αλεσμένο φουντούκι και 1 κουταλάκι κοφτό βανίλια σκόνη. Τα υλικά μου ενώθηκαν σε ζύμη και μπήκαν στο ψυγείο για μία ώρα.\nΜετά με την βοήθεια μικρού ρολού, άπλωσα την ζύμη σε αντικολλητικό χαρτί και την μετέφερα όπως ήταν, σε φόρμα με στεφάνι. Με το χαρτί δηλαδή. Την έφτιαξα όμορφα και την τρύπησα με πιρούνι σε αρκετές μεριές.\nΤην έψησα στους 180 βαθμούς για 10-12 λεπτά.\nΤην άφησα να κρυώσει ελαφρώς και πέρασα στις επόμενες φάσεις.\nΌσο η ζύμη πάγωνε στο ψυγείο. Έφτιαχνα το μείγμα- πλάνο - σοκολατένιας γεύσης.\nΣε κατσαρολάκι μπήκε: 1 κούπα κρέμα γάλακτος, 1 κούπα σοκολάτα, 2 κουταλιές κακάο σε σκόνη και 2 κουταλιές βούτυρο. Άφησα να ζεσταθούν τα υλικά μου και στην συνέχεια τα ένωσα με , 4 κουταλιές μαρμελάδα σοκολάτα-μανταρίνι.\n΄Εμεινε το μείγμα στην άκρη λίγο να κρυώσει.\nΣτο multi άλεσα 1 κούπα φουντούκια ψημένα αλλά ανάλατα.-ενδιάμεσα πλάνα..\nΚαι ήρθε η ώρα του στησίματος.\nΠάνω στην ζύμη άπλωσα το καραμελωμένο ζαχαρούχο - πλάνο καραμέλας.. Πασπάλισα με φουντούκι όλη την επιφάνεια-πλάνο φουντούκι.. Από πάνω έστρωσα κομμάτια μπανάνας κομμένα διαγώνια, για περισσότερο ύφος, όπως κάνουμε στο banoffy-πλάνο μπανάνας. Ο υποψήφιος δολοφόνος μας!.\n(Ντοκουμέντο από παλαιότερη φωτογράφιση)\nΣυνέχισα με το μείγμα της σοκολάτας - το πλάνο του σκότους.. Πασπάλισα πάλι με φουντούκι - τελευταίο πλάνο!\nΈβαλα την τάρτα στο ψυγείο για δύο-τρεις ώρες να σφύξει και να δέσει το μείγμα της σοκολάτας και ήμουν έτοιμη για σερβίρισμα\nΜπουκιές συνδυασμένες...και το "έγκλημα" δεν ήθελε καν άλλους μάρτυρες!\nΧρόνια σας Πολλά.\nΚαλό Μήνα να έχουμε. Με χαρά και υγεία στου Μάϊη τα λουλούδια.\nστις Απριλίου 30, 2012\nΕτικέτες Γλυκά, Γλυκά με φρούτα, Σοκολάτα\nΞανθή Απριλίου 30, 2012\nΛέω κι εγώ η φιλενάδα μου ποιον σκότωσε!!!χαχαχαχαχα\nΣε αυτοσχεδιασμούς είσαι ΠΡΩΤΗ δεν το συζητάμε!!\nΑπόψε έχω φάει τόση αγκιναρόπιτα που κοντεύω να σκάσω!!!\nΦιλάκια πολλά και Καλή Πρωτομαγιά!!!\nPenelope Απριλίου 30, 2012\nΗ αλήθεια είναι ότι είμαι κάπως "οριακά" σήμερα... Ξανθή μου και το έγκλημα είναι κάπου στην πίσω άκρη του μυαλού μου αλλά για άλλους λόγους.\nΈτσι ξέσπασα σ' αυτό που είναι και πιο "ανώδυνο" και χωρίς αίματα!\nΚαλό μήνα και σε σας καλή μου.\nEleni Απριλίου 30, 2012\nΠηνελόπη μου τελικά υπάρχει χαχα, και απ΄ότι βλέπω το έχεις οργανώσει τέλεια!!!Καλή Πρωτομαγιά!!!\npeps Απριλίου 30, 2012\nMe xekanes!!! M aresoun oi bananes me ifos!!!! To eglima ....tha sinexistei!!!!!\nΡοδανθη Απριλίου 30, 2012\nΠηνελόπη με σκότωσες απόψε τι το ήθελα;;;;;Απ΄την ώρα που το είδα μου τρέχουν τα σάλια σκέτη κόλαση.Αχ δεν πειράζει που μας βασανίζεις να είσαι καλά καλό μήνα να έχεις!!!!\nHelen Gr Απριλίου 30, 2012\nΚαλά, όλα τα έχει αυτή η τάρτα! Το πώς προέκυψε μου άρεσε πολύ!\nΚαλοφάγωτη, Πηνελόπη μου και κρίμα που είμαι μακριά!\nΚαλησπέρες και καλή Πρωτομαγιά!\nKitchen Stories Απριλίου 30, 2012\nΠού και ποίοι είναι οι φονιάδες να τους δολοφονήσω...γλυκά.\nΠηνελόπη μου, τέλειο το έγκλημά σου και εμείς θα σου δώσουμε άλλοθι.\nΦιλιά και καλή Πρωτομαγιά!\nTante Kiki Απριλίου 30, 2012\nΓιατί με σκοτώνεις έτσι;;;; Επειδή βρήκες το τέλειο έγκλημα δηλαδή πρέπει να με σκοτώσεις;;;;; Άντε, σε συγχωρώ γιατί αυτό που έκανες είναι ΤΕΛΕΙΟ και σ' αγαπάω!!! Καλή πρωτομαγιά φιλενάδα μου και κόρη προκομένη!!! -:))))))\nΜαρία Μαΐου 01, 2012\nΚαλημέρα,Πηνελόπη...Τέλεια η παρουσίαση του εγκλήματος...του γλυκού ήθελα να πω...Κι εμένα μου αρέσει πολύ η αστυνομική λογοτεχνία...Καλό μη΄να και-για σήμερα-καλή Πρωτομαγιά...\nLila Xagorari Μαΐου 01, 2012\nΚαλημέρα και καλό μήνα, πολύχρωμο κι ευωδιαστό σαν τα λουλούδια του Μάη!!!\nStella's Κουζινομπερδέματα Μαΐου 01, 2012\nΠηνελόπη, η δική τάρτα απλή και λιτή.\nΗ δική σου πλούσια και αρωματική.\nElpiniki Μαΐου 01, 2012\nΦοβερη ταρτα και απιστευτες γευσεις! Γεια στα χερια σου!!!\nOwl Mommy Βέρα Μαΐου 01, 2012\nΑυτοσχεδιασμός τέλειος! Βρήκες τον καλύτερο τρόπο να αδειάσεις λίγο το ψυγείο και να δημιουργήσεις κιόλας! Φοβερή τάρτα!\nVita Μαΐου 01, 2012\nΜόλις εγκλημάτισα. Αν η αμαρτία είναι και στη σκέψη (εν λόγω, έργω και διανοία δεν λένε;) , έφαγα το μισό\nΑΧΤΙΔΑ Μαΐου 01, 2012\nΤέτοια..κακία..βρε ..προσπαθώ να κάνω δίαιτα..φέρτο γρήγορα να το τσακίσω!Καλό μήνα εγκληματία..\nPenelope Μαΐου 02, 2012\nΚαλό Μήνα Ελένη μου, κάνω ότι μπορώ για να "γλυκάνω" τις μαύρες και σκοτεινές δυνάμεις του εγκληματικού μυαλού μου :-)\nPepi μου μην "προτρέπεις" να πάω πάρα πέρα...γιατί κι' εγώ έχω αρχίσει να με "φοβίζω"!\nΡοδάνθη μου, επειδή είμαι και "μοχθηρό" άτομο είπα να έχω συνεργούς στο έγκλημά μου.\nΜην πάω και μόνη μου φυλακή βρε κορίτσι μου :-))\nΚαλό μήνα και σε σένα εύχομαι.\nΚρίμα Ελένη μου, πολύ κρίμα...\nΚι εγώ το έχω σκεφτεί αυτό πολλές φορές, όταν διαβάζω τα ωραία που μας γράφεις.\nΚαλό και μυρωδάτο μήνα σας εύχομαι.\nΑ, ωραία νάτην η συνεργός μου!\nΔεν θα κάνω μόνη μου την "βαριά ποινή" μέσα στο ταψί!\nΖαμπία μου, γι' αυτό βρε συ υπάρχουν οι καλοί φίλοι, για να δίνουν το άλλοθι όταν πρέπει!\nΕ, όμως όταν βρίσκεις μια "καλή μέθοδο εξόντωσης" δεν πρέπει να την δοκιμάσεις κιόλας Κική μου;\nΝα δεις τελικά βρε παιδί μου αν αξίζουν τα αποτελέσματα :-)))\nΚαλό μήνα και σε σένα καλή μου.\nΑ, τώρα με καταλαβαίνεις Όστριά μου.\nΤα βάζεις όλα κατά και "ψάχνεις" για τον δολοφόνο από την στιγμή που το έγκλημα έχει γίνει και όλα τα πρόσωπα έχουν φανεί στο προσκήνιο.\nΚαλό και απολαυστικό μήνα και σε σένα στον τόπο σου τον μαγικό.\nΝα 'σαι καλά βρε Λίλα μου. Αντεύχομαι για τα καλύτερα και καλές σοδειές από δω και πέρα.\nΤην είδα Στελλίτσα και την δική σου!\nΗ πρότασή μου πάντα ισχύει...\nΚαλό μήνα και σας εσάς εύχομαι ολόψυχα.\nΝα σαι καλά βρε Ελπινίκη μου.\nΗταν τάρτα με πολλές γεύσεις...που ήθελε να "ξεπαστρέψει" πολλά υπάρχοντα υλικά.\nΚαλό μήνα καλή μου.\nΈτσι όπως το λες Βέρα μου...\nΞεκαθάρισμα λογαριασμών! Όχι λάθος, υλικών :-))\nΜυρωδάτες ευχές και σε εσάς.\nΈτσι λένε οι Γραφές Βαγγελιώ μου, αλλά αν είναι να πάω στον Παράδεισο, σίγουρα δεν θα πάω από τις "σκέψεις" μου!\nΠερισσότερες πιθανότητες έχω με τις πράξεις μου :-))\nΚαλό μήνα κυρά μου.\nΕίδες άμα με πιάσουν οι κακίες μου Αχτίδα μου, δεν υπολογίζω τίποτε!\nΟύτε ιερό, ούτε όσιο, ούτε δίαιτες, ούτε γραμμάρια!\nΚαλό μήνα σε σένα και όλους τους αγαπημένους σου.\nGreek food online review Μαΐου 02, 2012\nΑυτά είναι σοβαρά εγκλήματα τα οποία μπορεί να έχουν συνέπειες όπως εξοστρακισμός από το σπίτι σου κτλ. (μέχρι τουλάχιστον να φαρδίνεις την πόρτα!!!:))\nGreek Food Shop\nGreek Food, όλοι μας όσοι ασχολούμαστε με τον έναν ή τον άλλο τρόπο με κατσαρόλες, τηγάνια και μαρμίτες είμαστε "εγκληματίες, αν και όχι δολοφόνοι, κατά συροή" :-))\nΟπότε οι πόρτες είναι πάντα μέσα στα πλαίσια που τις θέλουμε :-))\nΧριστουγεννιάτικα μπισκότα βουτύρου με μαρμελάδα\nΧριστουγεννιάτικα Τρουφάκια !!\nΣαλάτα λάχανο - καρότο - ρόδι - ρακόμελο\n15 ιδέες για δώρα για εφήβους\nΜπαίνουμε στο Πνεύμα των Χριστουγέννων !!!!\nΟ Ξιφίας και η παρέα του


Έπρεπε να στείλουμε τους δύο Σύρους πρόσφυγες στην Τουρκία;\nΡοδόπουλος Σπύρος | 22/09/2017\nΤο αίτημα των δύο Σύρων προσφύγων για παροχή ασύλου στην Ελλάδα, απέρριψε σήμερα το Συμβούλιο της Επικρατείας, κρίνοντας πως η γειτονική χώρα Τουρκία είναι ασφαλής.\nΣυγκεκριμένα, οι δύο Σύροι είχαν ζητήσει να ακυρωθεί η ετυμηγορία της Επιτροπής Ασύλου, κατά την οποία τους απερρίφθη η αναγνώριση τους ως πρόσφυγες και η παροχή ασύλου. Το ΣτΕ έκρινε πως η Τουρκία συνιστά μία ασφαλή χώρα για τους δύο πρόσφυγες, καθώς εκεί διαμένει η οικογένειά τους και δεν κινδυνεύουν από τυχόν βασανιστήρια ή ποινές. Επιπλέον, οι δικαστές τόνισαν πως η γείτονα χώρα θα στηρίξει τους Σύρους πρόσφυγες, καθώς έχει υπογράψει την Σύμβαση της Γενεύης και έτσι μπορούν να απολαύουν διεθνή προστασία.\nΩστόσο, κάτι το οποίο το ΣτΕ φαίνεται να αμέλησε να πάρει υπόψιν του είναι πως σύμφωνα με τη Διεθνή Αμνηστία και το Παρατηρητήριο Ανθρωπίνων Δικαιωμάτων, η Τουρκία καταπατάει συστηματικά τα δικαιώματα των προσφύγων, οι οποίοι πολλές φορές ζουν σε άθλιες συνθήκες και ενίοτε βασανίζονται.\nΆλλωστε, η Τουρκία δεν μπορεί να θεωρηθεί σε καμία περίπτωση ως «ασφαλής χώρα», καθώς έχει διατηρήσει γεωγραφικούς περιορισμούς για όσους πρόσφυγες δεν προέρχονται από την Ευρώπη.\nΕπιπλέον, το 2014, η Τουρκία είχε βάλει σε ισχύ ένα πρόγραμμα το οποίο επέτρεπε στους Σύρους πρόσφυγες να έχουν πρόσβαση σε βασικές δομές και υπηρεσίες, προσωρινή άδεια παραμονής και δικαίωμα μη επαναπροώθησης, χωρίς όμως να μπορούν να υποβάλουν αίτηση για παροχή ασύλου. Το παραπάνω «κώλυμα» βάζει σε κίνδυνο τις ζωές χιλιάδων προσφύγων, διότι αν η Τουρκική κυβέρνηση διακόψει αυτό το πρόγραμμα, οι Σύροι μάλλον θα αναγκαστούν να προσφύγουν σε μία χώρα η οποία θα μπορεί να τους χορηγήσει άσυλο.\nΜε τον Ταγίπ Ερντογκάν να έχει χάσει πλέον το ενδιαφέρον του για είσοδο στην Ευρωπαϊκή Ένωση, η Τουρκία στρέφεται ολοένα και περισσότερο στον ίδιο της τον εαυτό, μια κατάσταση η οποία αναπόφευκτα θα γυρίσει «μπούμερανγκ» στον Τούρκο ηγέτη.\nΕν κατακλείδι, η Τουρκία δεν φαίνεται να μπορεί να είναι«ασφαλής χώρα», ενώ είναι πολύ πιθανό στο σύντομο μέλλον, η γειτονική χώρα να προχωρήσει σε μαζικές απομακρύνσεις προσφύγων, μερικούς από τους οποίους το ΣτΕ έκρινε κατάλληλο να στείλει στην Τουρκία.\nΚαταλονία: 90% ψήφισε υπέρ της ανεξαρτησίας\nΣόιμπλε: Όταν ζητάτε χορήγηση δανείων δεν μπορείτε να βρίζεται αυτούς που σας τα δίνουν\nΔύο χρόνια ΣΥΡΙΖΑ


Οι Φιλέλληνες στον αγώνα της ανεξαρτησίας μας, Αρθρογραφία, ΕΛΕΥΘΕΡΗ ΖΩΝΗ\nΟι Φιλέλληνες στον αγώνα της ανεξαρτησίας μας\n-Με την ευκαιρία της επετείου των 200 χρόνων, αξίζει τον κόπο ν’ αναφερθούμε σήμερα, στον φιλελληνισμό και στους Φιλέλληνες. Καθ’ όσον η συνεισφορά αυτών στον αγώνα της Παλιγγενεσίας μας, υπήρξε ανεκτίμητος.\n- Ο Φιλελληνισμός είναι ένας όρος που μαρτυρείται ήδη από το 1761. Από τα τέλη του 18ου αιώνα δήλωνε στην ουσία την ιδεολογική και πολιτική στάση που αναπτύχθηκε κυρίως στις Ευρωπαϊκές χώρες και στην Αμερική, αποσκοπούσε δε τόσο στην ηθική όσον και στην υλική ενίσχυση του Ελληνισμού κατά την Τουρκοκρατία και κατά την διάρκεια της Επαναστάσεως του 1821. Υπ’ όψιν στους Φιλέλληνες συγκαταλέγονται: Ρομαντικοί ιδεαλιστές, λάτρεις της αρχαίας Ελλάδος, Πολιτικοί, Απόστρατοι Αξιωματικοί, έμποροι, τραπεζίτες και πολλοί άλλοι.\n- Τον πρώτο χρόνο της Επανάστασης η «Ιερή Συμμαχία» της Ευρώπης καταδικάζει επίσημα την Ελληνική Επανάσταση, με επικεφαλής τον Αυστριακό καγκελάριο Μέτερνιχ.\n- Μεγάλη συμβολή για την δημιουργία αυτού του φιλελληνικού ρεύματος έχουν οι περιηγητές του 17ου και 18ου αιώνα, οι οποίοι έγραψαν τις εντυπώσεις τους για τους Έλληνες και τα προβλήματά τους εξ αιτίας της Τουρκικής Σκλαβιάς. Ο Φρανσουά Πουκεβίλ, Γάλλος Φιλέλληνας, ιστορικός, ιατρός, διπλωμάτης και ακαδημαϊκός, περιήλθε την Ελλάδα ως περιηγητής και χάρη στις προσπάθειές του για την δικαίωση του αγώνα των Ελλήνων θεωρείται ο Πατέρας του Φιλελληνισμού.\n- Ο Φιλελληνισμός βοήθησε σημαντικά τους Έλληνες, τόσο με την αποστολή χρημάτων και εθελοντών, αλλά και με την πίεση που άσκησε στις ευρωπαϊκές Κυβερνήσεις υπέρ των Ελλήνων. Είναι αλήθεια ότι ο Ρομαντισμός βρήκε στην επανάσταση του υπόδουλου Ελληνικού Έθνους μια άξια πηγή έμπνευσης για να εκφράσει, το δράμα, το θάρρος και τον αγώνα των Ελλήνων για Ελευθερία… Η Ελλάδα ξαναζούσε κάτι από την αρχαία της δόξα.\n- Όπως γνωρίζουμε, η συνδιάσκεψη του Βερολίνου (Μάρτιος 1881) επιδίκασε στην Ελλάδα, την Θεσσαλία μέχρι τον Όλυμπο και την Ήπειρο μέχρι τον ποταμό Καλαμά. Βέβαια τελεσίδικα τότε παραχωρήθηκαν στην Ελλάδα μόνο το διαμέρισμα της Θεσσαλίας και από την Ήπειρο το διαμέρισμα της Άρτας.\n-Στην «Ιστορία του Ελληνικού Έθνους», ο Παπαρρηγόπουλος γράφει: τούτο επετεύχθη, χάριν των προσπαθειών της Αγγλίας, και ειδικότερα του φιλέλληνα Πρωθυπουργού αυτής Γλάδστωνα. Διότι οι Γάλλοι και οι Ρώσοι παρά τις εκκλήσεις του αδιαφόρησαν, η δε Γερμανία και Αυστρία στάθηκαν εναντίον της Ενώσεως.\n-Είναι χαρακτηριστικό αυτό που είπε ο Γλάδστων μετά την Επέκταση των Ελληνικών συνόρων στην Θεσσαλία και την Άρτα: «Ποτέ άλλοτε στην ζωή μου δεν αισθάνθηκα μεγαλύτερη χαρά, από αυτήν που ένοιωσα όταν έγινε η αναίμακτη ένωση της Θεσσαλίας με την Μητέρα Ελλάδα».\n-Τα λόγια αυτά είναι γραμμένα με χρυσά γράμματα στον Ανδριάντα του Φιλέλληνα Γλάδστων που τοποθετήθηκε μπροστά στο Πανεπιστήμιο Αθηνών, εις ένδειξη τιμής και ευγνωμοσύνης, προς τον μεγάλο φιλέλληνα.\n-Περνώντας έξω από το Πανεπιστήμιο Αθηνών, πρόσεξα τρεις φοιτητές να κάθονται στο πεζούλι του Ανδριάντα μπροστά στο Πανεπιστήμιο και να κουβεντιάζουν, ήταν ένα κορίτσι και δύο αγόρια.\n-Την στιγμή εκείνη δεν άντεξα στον πειρασμό, και αφού τους χαιρέτησα, τους ρώτησα «μπορώ να σας κάμω μια ερώτηση;». Οι φοιτητές ευγενέστατα μου απαντούν «ευχαρίστως κύριε»… και τότε τους ερωτώ: «Μήπως γνωρίζετε ποιος είναι αυτός του ανδριάντα και τι ρόλο έπαιξε στην Ελληνική Ιστορία;»\n-Οι φοιτητές κοιτάζονται μεταξύ των, με απορία, γυρίζουν, κοιτάζουν το άγαλμα, γυρίζουν και με αμηχανία με απαντούν: «Δυστυχώς κύριε δεν γνωρίζουμε τίποτε».\n-Ο Φιλελληνισμός, βέβαια, ως ιδεολογικό κίνημα δεν έχει ημερομηνία λήξεως, έστω κι αν παρουσιάζει διακυμάνσεις που οφείλονται σε πολιτικές συγκυρίες και απογοήτευση ίσως πολλών Φιλελλήνων από τους σύγχρονους Έλληνες.\n-Ας αναφερθούμε στοιχειωδώς σε σύγχρονα παραδείγματα φιλελληνισμού, για να κλείσουμε έτσι τα συμπεράσματά μας:\n- Η Γερμανίδα Ιστορικός και συγγραφέας LEONARDA SEELING, εξεγέρθηκε με τα επιτιμητικά δημοσιεύματα του Γερμανικού τύπου. Σύμφωνα με δημοσίευμα της Deutsche Welle, η Καθηγήτρια πρότεινε την επιβολή σε ευρωπαϊκό επίπεδο ενός συμβολικού πολιτιστικού φόρου, για την διάσωση της Ελλάδος. Πρότεινε όποιος χρησιμοποιεί σήμερα στην Ευρώπη ελληνικές λέξεις, να πληρώνει πέντε λεπτά του ευρώ, για κάθε μια λέξη. Δηλ. μόλις ο Ευρωπαίος πει «ιδέα», «ψυχή», «δημοκρατία», «πολιτική», «μουσείο», κ.λπ. για κάθε μία λέξη να κατακυρώνεται 5 σεντς στον Ελληνικό Δημόσιο Κορβανά.\n- Ο μεγάλος Αμερικανός ηθοποιός ΡΟΜΠΙΝ ΟΥΙΛΙΑΜΣ το 2011 είχε εκφράσει τον θαυμασμό του και την αγάπη του για την Ελλάδα, λέγοντας χαρακτηριστικά: «Η ανθρωπότητα οφείλει να υποκλίνεται στην Ελληνική Ιστορία. Μπορεί η οικονομία της χώρας σας να μην πηγαίνει καλά, αλλά αυτό δεν σημαίνει ότι είσαστε ανίσχυροι. Τα οικονομικά δεδομένα αλλάζουν συνεχώς για όλους. Αυτό που δεν αλλάζει είναι η Κληρονομιά, η Ταυτότητά σας. Ο Παρθενώνας δεν φεύγει από την Αθήνα. Είναι εκεί, για να θυμίζει ότι η πρόοδος και η ακμή μπορούν να επιστρέψουν…». Επίσης είπε: «Στην Αγγλία δεν πήγα πουθενά. Τι να δω; Το παλάτι του Μπάκιγχαμ; Δεν με ενδιαφέρει. Όπως και αν πάω στην Γερμανία, δεν θα πάω να δω το Τείχος του Βερολίνου. Ωστόσο, την Δήλο, τον Παρθενώνα και τις Μυκήνες δεν μπορείς να τις αγνοήσεις».\n-Τέλος, λέει ο ΡΟΜΠΕΡΤ ΛΙΝΤΕΛ: «Το Ελληνικό τοπίο αποτελεί την ωραιότερη παρηγοριά για τον Άνθρωπο που θρηνεί τον χαμένο του Παράδεισο».\n-Υπάρχουν όμως και σήμερα μεγάλοι Ελληνιστές, που αγαπούν και προβάλλουν τον Ελληνικό πολιτισμό, τα Ελληνικά Γράμματα και την Ελλάδα σε όλο τον κόσμο.\n-Χρέος μας είναι η ευγνωμοσύνη για τ’ ακριβό αγαθό της ελευθερίας να μην αναφέρεται μόνο στους δικούς μας ήρωες προγόνους, αλλά και στους ευγενείς Φιλέλληνες που «απώλεσαν το παν, πλην της τιμής».\n-Επιβάλλεται σ’ εμάς τους Έλληνες, όταν εορτάζουμε την ημέρα της έναρξης των αγώνων, της εθνικής μας παλιγγενεσίας και της Πολιτικής μας Ελευθερίας, του πιο πολύτιμου αγαθού της Ανθρώπινης ζωής, να ενθυμούμεθα, να τιμούμε και να διαιωνίζουμε την Ιστορική γνώση στις νεότερες γενεές των Ελλήνων Τους αγώνες, την προσφορά και τις θυσίες των Φιλελλήνων εκείνων, για την Ελευθερία και την πολιτική μας ανεξαρτησία από τον πιο βάρβαρο ζυγό του αλλόφυλου και αλλόθρησκου κατακτητή.\n-Λέει ο ΠΛΟΥΤΑΡΧΟΣ: για την Ιστορία: Ευτυχείς είναι οι λαοί που γνωρίζουν την Ιστορία τους, αλλοίμονο στους λαούς που την λησμόνησαν, είναι μοιραίο κάποτε να χαθούν από το πρόσωπο της γης.


Ο τελευταίος Ναΐτης: Raymond Khoury: metabook: Μεταχειρισμένα βιβλία\nΣυγγραφέας: Raymond Khoury\nΠολύ καλή κατάσταση. Μόνο η πρώτη σελίδα είναι γραμμένη. Έχει σημειωθεί η ημερομηνία που το διαβάσαμε\nΠολύ καλή κατάσταση. Μόνο η πρώτη σελίδα είναι γραμμένη. Έχει σημειωθεί η ημερομηνία που το διαβάσαμε Λιγότερα\nΈνα ασήμαντο κύρτωμα στη ράχη. Ολοκαίνουριο.\nΈνα ασήμαντο κύρτωμα στη ράχη. Ολοκαίνουριο. Λιγότερα\n4,00 € 14,13 €


7 Οκτωβρίου 2020: Μια οφειλόμενη απάντηση | Athens Voice\n7 Οκτωβρίου 2020: Μια οφειλόμενη απάντηση\nΈλαχε στους συγκεκριμένους Δικαστές, να επανακαθορίσουν τα όρια της βίας και του φασισμού που υφέρπει στην ελληνική κοινωνία\nΓιατί έχει τόσο μεγάλη σημασία η απόφαση για την δίκη της Χρυσής Αυγής στις 7 Οκτωβρίου 2020.\nΗ πρώτη φορά στην περίοδο της μεταπολίτευσης που συνελήφθησαν βουλευτές για αυτόφωρο κακούργημα. Η πρώτη φορά που η ηγεσία πολιτικού Κόμματος κατηγορείται για διεύθυνση και ένταξη σε εγκληματική οργάνωση βάσει του άρθρου 187 ΠΚ.\nΗ στυγνή δολοφονία Φύσσα υπήρξε η θλιβερή αφορμή για να συνδεθεί μια συγκεκριμένη ομάδα ανθρώπων με σοβαρότατα εγκλήματα του κοινού ποινικού Δικαίου, και τέθηκε πολιτικά, ποινικά και κοινωνικά το ερώτημα πώς γίνεται να λειτουργεί μια εγκληματική οργάνωση συνδεδεμένη με ένα Κόμμα.\nΑσκήθηκαν ποινικές διώξεις από την ίδια την Εισαγγελία του Αρείου Πάγου για το αδίκημα της εγκληματικής οργάνωσης, τριών συναφών κακουργήματων (δολοφονία Φύσσα, απόπειρα ανθρωποκτονίας του Αιγύπτιου αλιεργάτη Εμπάρακ και απόπειρα ανθρωποκτονίας συνδικαλιστών ΠΑΜΕ) κι άλλων 100 συσχετιζόμενων υποθέσεων.\n5,5 χρόνια, 450 συνεδριάσεις, 68 κατηγορούμενοι, θηριώδες έγγραφο και οπτικοακουστικό αποδεικτικό υλικό.\nΤην Τετάρτη 7 Οκτωβρίου 2020, το Δικαστήριο δεν θα ανακοινώσει μόνο την ποινή που επιφυλάσσει στους φυσικούς και ηθικούς αυτουργούς του Παύλου.\nΔεν δικάζεται ο Ρουπακιάς ή οι 17 που βρέθηκαν εκείνο το βράδυ. Στην απόφασή τους οι Δικαστές καλούνται να αποτυπώσουν πώς και κατά πόσο τα δικαζόμενα πολιτικά στελέχη του κόμματος που αντιστρατεύεται την Δημοκρατία ευθύνονται για το αδίκημα της εγκληματικής οργάνωσης.\nΧωρίς να μπορεί ανθρώπινος νους να παραγνωρίσει την απώλεια του υπέρτατου αγαθού, της στέρησης της ζωής του Παύλου, η δολοφονία Φύσσα αποκτά ακόμα μεγαλύτερη απαξία εντασσόμενη σε μια ενορχηστρωμένη επιχείρηση που αποφασίστηκε από τους πολιτικούς ηγέτες ενός κόμματος και εκτελέστηκε από μια ομάδα συνεργών τους.\n«Οι περισσότεροι εστιάζουν στον δολοφόνο και όχι στην εγκληματική οργάνωση. Ένα ποσοστό της δικαίωσής μας θα είναι να μπορέσουμε να αποδείξουμε ότι δεν ήταν ένας ή μία ομάδα της Χ.Α. η οποία λειτούργησε μόνη της», δηλώνει η Μάγδα Φύσσα.\nΠολλώ δε μάλλον, όταν κατά την κρίση της Εισαγγελέως, η δολοφονία του Φύσσα ήταν περίπου μια παράνομη ενέργεια κάποιων φίλων ή μελών του συγκεκριμένου κόμματος, τα πολιτικά στελέχη του οποίου αγνοούσαν εν πολλοίς τη δράση των μελών τους.\nΗ απαλλακτική πρόταση της Εισαγγελέως για το αδίκημα της εγκληματικής οργάνωσης, καθώς όπως ισχυρίστηκε «η ιδεολογική τοποθέτηση καθενός είναι ποινικά αδιάφορη» αιφνιδίασε αλλά δεν καθόρισε ποιοι θα κριθούν ένοχοι και για ποια αδικήματα.\nΣτη Δίκη της Νυρεμβέργης οι περισσότεροι από τους κατηγορούμενους συνεργάτες του Χίτλερ απαντούσαν με ένα λεκτικό εύρημα σε όσα τους καταλογίζονταν. Δήλωναν «αθώοι, υπό την έννοια του κατηγορητηρίου». Δεν αρνούνταν δηλαδή τις πράξεις τους, αλλά τις ενέτασσαν στο δικό τους σύστημα αξιών, σύμφωνα με το οποίο δεν ήταν αξιόποινες. Στα Πρακτικά της δίκης καταγράφεται ο Ρουπακιάς να λέει: «Μια ανθρωποκτονία ήτανε που την κάνανε ολόκληρη ιστορία». Είναι όμως έτσι τα πράγματα;\nΣτην υπόθεση αυτή, που είναι υπόθεση Δημοκρατίας και κράτους Δικαίου έλαχε στους συγκεκριμένους Δικαστές, να επανακαθορίσουν τα όρια της βίας και του φασισμού που υφέρπει στην ελληνική κοινωνία. Αν η βία μπορεί να αποτελεί όχι απλά μέσο αλλά αποδεκτό σκοπό για ένα πολιτικό κόμμα και πόση ανοχή μπορεί μια κοινωνία να επιδεικνύει στην κουλτούρα της βίας.\nΜε την απόφαση θα καταγραφεί στην Ιστορία, κατά πόσο με πρόσοψη και προκάλυμμα πολιτικού κόμματος μπορεί να λειτουργεί μια οργάνωση που στρέφεται κατά της ζωής, της νομιμότητας και του ίδιου του Πολιτεύματος. Αυτό δεν είναι μια τυχαία, ευκαιριακή επιλογή του λαού μας που αρέσκεται στην αποποίηση των ευθυνών του. Είναι μια αξιακή επιλογή που καθορίζει γενιές και γενιές πολιτών. Γι’ αυτό και πέρα από το Δικαστήριο, χρωστάμε όλοι μια απάντηση.


ΤΟ ΦΤΗΝΟΤΕΡΟ SONY ERICSSON J100i!!! | Emarket\nΑρχική σελίδα >> Κινητή & Σταθερή τηλεφωνία >> Κινητή τηλεφωνία >> Μεταχειρισμένα κινητά >> Sony Ericsson ΤΟ ΦΤΗΝΟΤΕΡΟ SONY ERICSSON J100i!!!\n29€ Αρχική τιμή: 29€\nsir menios (42)\nΜΕΤΡΗΤΑ - ΑΝΤΙΚΑΤΑΒΟΛΗ\n01/11/2007 - 08:25\n09/11/2007 - 17:51\nΣΕ ΑΡΙΣΤΗ ΚΑΤΑΣΤΑΣΗ ΠΟΛΥ ΛΙΓΟ ΧΡΗΣΙΜΟΠΟΙΗΜΕΝΟ (ΣΑΝ ΔΕΥΤΕΡΟ). ΔΙΝΕΤΑΙ ΜΕ ΤΟ ΦΟΡΤΙΣΤΗ ΤΟΥ.\nΤΟ SONY ERICSSON J100i ΕΙΝΑΙ ΕΝΑ ΠΟΛΥ ΜΙΚΡΟ ΚΑΙ ΟΜΟΡΦΟ ΚΙΝΗΤΟ ΓΙΑ ΕΥΚΟΛΗ ΚΑΙ ΑΝΘΕΚΤΙΚΗ ΧΡΗΣΗ KAI ΠΟΛΥ ΚΑΛΗ ΑΥΤΟΝΟΜΙΑ. ΠΑΡΤΕ ΤΟ ΧΩΡΙΣ ΔΕΥΤΕΡΗ ΣΚΕΨΗ ΚΑΙ ΚΑΝΤΕ ΤΗ ΔΟΥΛΕΙΑ ΣΑΣ ΜΕ ΠΟΛΥ ΛΙΓΑ ΧΡΗΜΑΤΑ. ΔΕΚΤΟΣ ΚΑΘΕ ΕΛΕΓΧΟΣ. ΠΡΑΓΜΑΤΙΚΗ ΕΥΚΑΙΡΙΑ!!! ΠΡΟΛΑΒΕΤΕ!!!\nΔΕΚΤΕΣ ΚΑΙ ΠΡΟΤΑΣΕΙΣ ΑΝΤΑΛΛΑΓΗΣ ΜΕ ΑΛΛΑ ΚΙΝΗΤΑ ΜΙΚΡΟΤΕΡΗΣ Ή ΜΕΓΑΛΥΤΕΡΗΣ ΑΞΙΑΣ ΚΑΙ ΔΙΑΦΟΡΑ ΑΠΟ ΜΕΡΟΥΣ ΜΟΥ Ή ΑΠΟ ΜΕΡΟΥΣ ΣΑΣ. ΠΕΡΙΜΕΝΩ ΤΙΣ ΠΡΟΣΦΟΡΕΣ ΣΑΣ!!!ΓΙΑ ΠΕΡΙΣΣΟΤΕΡΕΣ ΦΩΤΟ ΣΤΕΙΛΤΕ ΤΟ E-MAIL ΣΑΣ ΚΑΙ ΕΝΤΟΣ ΚΑΠΟΙΩΝ ΩΡΩΝ ΘΑ ΤΙΣ ΠΑΡΑΛΑΒΕΤΕ.\nΔΕΙΤΕ ΤΑ ΧΑΡΑΚΤΗΡΙΣΤΙΚΑ ΤΟΥ.\nΤο J100i είναι ένα μικρό και κομψό κινητό τηλέφωνο με έγχρωμη οθόνη και εύχρηστες βασικές λειτουργίες κινητού τηλεφώνου. Διαθέτει συντομεύσεις με πίεση ενός πλήκτρου για τις αγαπημένες σας λειτουργίες και εντυπωσιακή απόδοση μπαταρίας. Με το "μικρό" J100i έχετε χρόνο αναμονής που διαρκεί μέρες και μπορείτε να μιλάτε για ώρες. Και εάν θέλετε να κάποιος να σάς υπενθυμίσει κάποια γενέθλια ή ένα άλλο σημαντικό γεγονός, αφήστε το στο J100i. Εισάγετε το θέμα, την ημερομηνία και την ώρα και το τηλέφωνό σας θα σάς ενημερώσει όταν πρέπει. Τεχνικά χαρακτηριστικά :\n100 x 44 x 18 mm 3.9 x 1.7 x 0.7 in. Βάρος\n79 gr 2.8 oz Διαθέσιμα χρώματα\nΜπλε Λυκόφωτος Οθόνη\nΟθόνη STN 65.536 χρωμάτων 96x64 Δίκτυα\nGSM 900 GSM 1800 Επιδόσεις\n8 ώρες 300 ώρες GSM 1800\n8 ώρες 300 ώρες © 2000 - 2016 | Με την επιφύλαξη παντός δικαιώματος


ΠΑΡΑΜΥΘΟΣΑΛΑΤΑ: ΤΑΞΙΔΙ IX\n΄΄Το καλοκαίρι όταν πέφτω να κοιμηθώ\nο χρυσός ήλιος είναι στις δόξες του.΄΄\nΡόμπερτ Λιούϊς Στήβενσον\nΉταν μια ολοκαίνουργια μέρα, μ’ ένα πρωινό πολυτραγουδισμένο. Η γη μύριζε όμορφα και το σύμπαν, ένα σύμπλεγμα από τρελούς και απρόβλεπτους ρυθμούς, βούιζε πάνω απ΄τα κεφάλια του Ζωτρά και των συντρόφων του. Ο Ήλιος έκανε βόλτες ανέμελος, ενώ το φως του, με το ζόρι, άνοιγε δρόμο μέσα απ΄τα λευκά σαν πούπουλα σύννεφα. Οι ηλιαχτίδες του τα διαπερνούσαν όπου έβρισκαν άνοιγμα, σαν χάρτινα αεροπλανάκια, και κυνηγούσαν τις σκιές των αντικειμένων στο έδαφος. Ήταν μια ολοφώτεινη μέρα κι ο αέρας ήταν ζε-στός σαν ανάσα.\nΟ Ζωτρα αποφάσισε να ξεκουραστεί για λίγο. Μόλις έφτασε σε μια καταπράσινη πλαγιά. Διάλεξε ένα μέρος σκιερό και ξάπλωσε στο παχύ γρασίδι με τη πλάτη του ν΄ ακουμπάει σένα μικρό βραχάκι. Απολάμβανε το φως και τη γλυκιά ζεστή και καθώς χάζευε το ποδήλατο του αντιλήφτηκε ξαφνικά ότι αυ-τό είχε δυο ίσες ρόδες. Θυμόταν φυσικά ότι όταν ξεκίνησε το ταξίδι του το πο-δήλατο του είχε μόνο μια ρόδα. Θυμόταν επίσης ότι κάποια στιγμή άρχισε να εμφανίζεται από πίσω μια δεύτερη ρόδα. Τώρα όμως οι δυο ρόδες είχαν το ίδιο μέγεθος. Δεν μπορούσε να καταλάβει τι μπορεί να σημαίνει κάτι τέτοιο και προσπάθησε να φέρει στο μυαλό του όλα όσα ήξερε για το ποδήλατο. Και δεν ήξερε σχεδόν τίποτα.\nΗ Σκιά του όμως; Η Σκιά του κρυμμένη στη σκιά, αθόρυβα και διακριτικά, διαβάζει και γράφει κι έτσι μαθαίνει πράγματα που δεν μπορούμε να τα μάθουμε ζώντας τα, γιατί συνέβησαν πριν, στο μακρινό παρελθόν.\nΗ Σκιά, λοιπόν, ψιθύρισε στο αυτί του Ζωτρα την αληθινή ιστορία του ποδηλάτου, αν και όλες οι ιστορίες που διηγούμαστε εδώ είναι αληθινές. Εμείς κρυφακούγαμε και γ΄αυτό θα σας πούμε μόνο ότι θυμόμαστε.\n΄΄Το πρώτο δίκυκλο το έφτιαξε το 308 π.Χ. ο Έλληνας Δημήτριος. Mόνο που δεν ήταν ποδήλατο αλλά πολιορκητική μηχανή που ο Βασιλιάς Φίλιππος ο Μακεδόνας και αργότερα ο Μέγας Αλέξανδρος, χρησιμοποιούσαν για να κυ-ριεύσουν τις πόλεις των εχθρών τους.\nΤο πρώτο ποδήλατο όμως, που μοιάζει πολύ με τα ποδήλατα όπως τα ξέρουμε σήμερα, το σχεδίασε ο Λεονάρντο ντα Βίντσι τον 1500 μ.Χ. περίπου, δηλ. 1200 χρόνια αργότερα.\nΟ Γάλλος Κόμης ντε Σιντάκ, μόλις το 1791 μ.Χ. κατασκεύασε και παρουσίασε στους κήπους του Βασιλικού Παλατιού το πρώτο ποδήλατο, αφήνοντας άφω-νους όλους όσους έκαναν βόλτα εκείνη τη μέρα στους κήπους. Ήταν μια απλή κατασκευή. Ένα τιμόνι, μια ξύλινη σανίδα κι από κάτω δυο επίσης ξύλινες ρόδες ντυμένες με σιδερένια στεφάνια. Ο αναβάτης έπρεπε να το σπρώχνει με τα πόδια γιατί ο εφευρέτης του δεν σκέφτηκε να φτιάξει πετάλια. Προφανώς δεν ήξερε τα σχέδια του Ντα Βίντσι, όπου υπήρχαν πετάλια.\nΤο ονόμασε Σελεριφέρ, που στα λατινικά σημαίνει ΄΄αυτό που σε κουβαλάει γρήγορα΄΄.\nΕίκοσι πέντε χρόνια αργότερα, το 1817,ένας Γερμανός αυτή τη φορά, ο Βαρόνος Ντραϊς, έκανε τόσες βελτιώσεις που πολλοί, λάθος φυσικά, τον θεωρούν εφευρέτη του ποδηλάτου.\nΕίκοσι περίπου χρόνια αργότερα, το 1839, ο Σκοτσέζος Μαξιμίλιαν Κερκπάτρικ πρόσθεσε τα πετάλια που με ένα μηχανισμό με μοχλούς κινούν την πίσω ρόδα.\nΤο 1861,Γάλλος Ερνέστος Μισώ βάζει στο ποδήλατο πετάλια που όμως κινούν την μπροστινή ρόδα.\nΤέλος, το 1887,εκατό δηλ. περίπου χρόνια πριν από τώρα, ο Άγγλος κτηνία-τρος Τζων Ντάνλοπ, εμπνευσμένος από το γιο του που έβρισκε το ποδήλατο κουραστικό, ενώ του άρεσε να παίζει μπάλα, σκέφτηκε πρώτος να κατασκευά-σει λάστιχα με αέρα για τους τροχούς. Έτσι το ποδήλατο έγινε πιο ελαφρύ και πιο γρήγορο.\nΜε την προσθήκη δε της αλυσίδας το ποδήλατο πήρε την οριστική του μορφή όπως το ξέρουμε σήμερα.\nΑπό τότε, δεν μπορείτε να φανταστείτε, πόσα είδη ποδηλάτων έχουν φτιαχτεί.\nΠοδήλατα με μια ρόδα, με δυο ρόδες που άλλοτε είναι μεγαλύτερη η πίσω ρόδα και άλλοτε η μπροστινή, με τρεις ρόδες και με τέσσερις ρόδες.\nΠοδήλατα για έναν επιβάτη, για δυο ή και για περισσότερους.\nΠοδήλατα για επιβάτες ξαπλωτούς και ποδήλατα όπου ο επιβάτης είναι μέσα στη ρόδα.\nΠοδήλατα για την ξηρά, για τη θάλασσα, για τους πάγους και για τον αέρα, με φτερά όπως το αεροπλάνο ή έλικα όπως το ελικόπτερο…..΄΄\nΑυτά περίπου διηγήθηκε η Σκιά στο Ζωτρα, φυσικά με πολύ περισσότερες λεπτομέρειες, μόνο που εμείς δεν μπορούμε με σιγουριά να σας διαβεβαιώσουμε πόσα απ’ αυτά άκουσε ο ήρωας μας αφού εδώ και αρκετή ώρα το αδύναμο ροχαλητό του συντρόφευε τις ηλιαχτίδες του Ήλιου στα παιχνίδια τους.\nΟ Ζωτρα κολυμπούσε σε ένα διάφανο σκοτάδι και στο βάθος στριφογύριζαν οι δυο ρόδες του ποδηλάτου. Είχαν το ίδιο μέγεθος, κι αυτός προσπαθούσε να καταλάβει τι μπορεί να σημαίνει αυτό. Κι όσο πιο πολύ προσπαθούσε τόσο το ροχαλητό του δυνάμωνε ώσπου στο τέλος δεν ήταν σίγουρος αν τον ξύπνησε η ηλιαχτίδα που έλουσε το πρόσωπο του ή ο θόρυβος του δικού του ροχαλητού.\nH Σκιά όμως; Η Σκιά ήξερε τι σήμαιναν οι δυο ίσες ρόδες του ποδηλάτου κι ας μην το είπε στον Ζωτρα.\nΣήμαιναν ότι έφτασαν στη μέση του ταξιδιού τους και άρχισε τις προετοιμασίες για άλλες τόσες χώρες με ισάριθμες περιπέτειες.\nΣτη χώρα του πράσινου πάρκου\n΄΄Είσαι γαλάζιος απέραντος κι ολο-κάθαρος ουρανός…\nκαι είμαι μικρό ανήσυχο, κι ανυ-πόμονο χελιδόνι..΄΄\n΄΄Σ΄ αγαπώ, μήπως αυτό σε αφο-ρά;΄΄\nΣυμβαίνει μερικές φορές, όχι συχνά, αλλά συμβαίνει, ν’ ανατέλλει το Φεγγάρι πριν δύσει ο Ήλιος. Τότε στη μια πλευρά του ουρανού βλέπουμε ένα κόκκινο δίσκο τεράστιο σαν ταψί φούρνου, τον Ήλιο, ενώ στην άλλη έναν ασπρογάλαζο δίσκο μικρό σαν δραχμή, το Φεγγάρι. Οι παλιοί λένε πως όταν γίνεται αυτό, στη γη συνταιριάζουν πράγματα που νομίζουμε ότι είναι ασυνταίριαστα.\nΟ Ζώτρα ξύπνησε ζαλισμένος από τον Ήλιο και μετά από λίγο αποφάσισε να ανέβει με το ποδήλατό του το λόφο. Από την κορυφή έβλεπε τώρα καθαρά απ’ την άλλη πλευρά την πόλη να ξαπλώνει νωχελικά στην άκρη της θάλασσας και κει δεξιά και λίγο πιο πάνω ένα καινούργιο πράσινο πάρκο. Το φτιάξανε για να μαζέψουν ζώα απ’ όλο τον κόσμο. Το καινούργιο πράσινο πάρκο δεν ήταν ένας ζωολογικός κήπος γιατί τα ζώα δεν ήταν κλεισμένα στα κλουβιά. Έμοιαζε όμως λίγο με κιβωτό, αφού αυτοί που το έφτιαξαν δεν επέτρεπαν να υπάρχει στο πάρκο το ίδιο ζώο δύο φορές. Στο πάρκο λοιπόν αυτό, ανάμεσα στ’ άλλα ζώα που ήταν όλα μοναδικά, υπήρχε και μια μικρή πολύχρωμη πεταλούδα. Όλη τη μέρα άκουγε μουσική κι έκανε όμορφες χορευτικές φιγούρες στον αέρα. Παρόλο που δεν ήταν πάντα χαρούμενη, ήτανε τόσο χαριτωμένη και σκανδα-λιάρικη που ήταν αδύνατο να περνάει απαρατήρητη, ακόμα κι απ’ τα ζώα που ήθελαν να την αγνοήσουν. Έτσι κυλούσε ο χρόνος, στρογγυλός και διακριτικός σαν μια μικρή μπαλίτσα του πινγκ-πονγκ, ώσπου μια μέρα ήρθε στο πάρκο ο μεγάλος άσπρος ελέφαντας. Ήταν ένα ζώο τεράστιο και βαρύ. Περπατούσε αργά και άτσαλα αλλά φορούσε μια σοφή ηρεμία, την ηρεμία ενός ζώου που εί-χε περάσει πολλά στη ζωή του. Γι’ αυτό πίστευε ότι λίγα ζητήματα ήταν πραγ-ματικά σπουδαία κι άξιζαν να μαλώνει κανείς κι όλα τ’ άλλα ήταν ζητήματα μικρά κι ασήμαντα για να χάσει έστω και για λίγο την ψυχραιμία του. Ο με-γάλος άσπρος ελέφαντας, όπως ήταν μάλλον αναμενόμενο, αμέσως πρόσεξε τη μικρή πολύχρωμη πεταλούδα και γοητεύτηκε απ’ τα καμώματά της περισσότε-ρο απ’ όλα τ’ άλλα ζώα του πάρκου. Για κάποιο ανεξήγητο λόγο κι η πεταλούδα τον συμπάθησε αμέσως κι ας ήταν τεράστιος κι ανασούμπαλος, ίσως γιατί υπέθεσε ότι θα μπορούσε να της δώσει απλές απαντήσεις στα καθημερινά αλλά πολύπλοκα γι’ αυτήν περιστατικά της ζωής.\nΟ μεγάλος άσπρος ελέφαντας επισκεπτόταν συχνά τη μικρή πολύχρωμη πετα-λούδα κι οι συζητήσεις τους έδιναν κι έπαιρναν σε βάρος του χρόνου που περνούσε, γιατί ο χρόνος περνούσε κι η πεταλούδα αγαπούσε όλο και περισσότερο τον ελέφαντα και της άρεζε να τον πειράζει και να γελάει με τις άχαρες κι αδέξιες κινήσεις του. Έτσι μια μέρα, καθισμένοι άνετα σ’ ένα παραθαλάσσιο καφε-νείο πίνανε τα δροσιστικά ποτά τους και κοιτάζανε τον ορίζοντα, εκεί δηλαδή που ο ουρανός βρέχει τα πόδια του στη θάλασσα, παρέα με τον ήλιο που κόκκι-νος και τεράστιος σαν ταψί φούρνου στεκόταν διστακτικός στη μια άκρη τ’ ουρανού. Τότε ήταν που εμφανίστηκε στην άλλη άκρη το φεγγάρι, ένας ασπρο-γάλαζος δίσκος, μικρός σαν μια δραχμή. Η μικρή πολύχρωμη πεταλούδα άπλωσε το χέρι της κι αυτό φώλιασε μέσα στη χούφτα του τεράστιου άσπρου ελέ-φαντα σαν πουλί. Αυτός γύρισε αργά και την κοίταξε και χωρίς να βιάζεται εί-πε:\n- Το ξέρεις ότι… Να… θέλω να πω, πως εγώ είμαι τόσο μεγάλος και συ είσαι τόσο μικρή.\nΗ μικρή πολύχρωμη του απάντησε γρήγορα κι αποφασιστικά.\n- Αν έχεις κάποιο πρόβλημα με το μέγεθός σου αυτό είναι δικό σου πρόβλημα! Εμένα δεν με πειράζει καθόλου. Αν με πείραζε, δεν θα ήμουν τώρα μαζί σου.\nΝα κάπως έτσι συνταιριάζουν τ’ αταίριαστα, μ’ έναν ήλιο κι ένα φεγγάρι στον ίδιο ουρανό, όταν ο έρωτας γίνεται μια γέφυρα και γεφυρώνει τα πιο μεγάλα χάσματα. Κι ο ελέφαντας ξέχασε πόσο μεγάλος είναι κι η πεταλούδα φρόντισε να μην του το θυμίσει ποτέ ξανά.\nΑπό τότε, ακόμα κι αν τους έχανες, ήτανε εύκολο να τους ξαναβρείς καθισμένους σε κάποιο σημείο της πόλης, πιασμένους χέρι-χέρι να συζητούν και να γελούν ανέμελα, λες και δεν είχαν μάτια παρά μονάχα ο ένας για τον άλλο. Η ευτυχία τους ήταν πιο κόκκινη κι απ’ τον ήλιο που δύει και η χαρά τους πιο γαλάζια κι απ’ το φεγγάρι που ανατέλλει. Βέβαια η μικρή πολύχρωμη πεταλούδα ήθελε πάντα να έχει τον τελευταίο λόγο και καμιά φορά θύμωνε κιόλας, αλλά αυτό δεν ενοχλούσε καθόλου τον άσπρο ελέφαντα που ο μεγάλος έρωτάς του δεν του επέτρεπε να χάνει την ψυχραιμία του με ζητήματα μικρά κι ασήμαντα.\nΑλλά έλα που όλα τα πράγματα έχουν κάποιο εχθρό. Κι ο εχθρός του έρωτα είναι ο χρόνος. Ο χρόνος που μερικές φορές - ευτυχισμένες στιγμές - τον ξεχνάμε και νομίζουμε ότι σταματάει, αλλά αυτός αδίσταχτα κι αδιάκοπα κυλάει αθό-ρυβα χωρίς να παίρνει υπ’ όψιν του τη δική μας ευτυχία. Κι έπειτα έρχεται κάποια στιγμή, κοιτάζουμε πάνω απ’ τη γέφυρα και τότε μας ζαλίζει το κενό που υπάρχει στο χάσμα. Και η γέφυρα αρχίζει να λυγίζει απ’ το βάρος μας. Αλλά ποιος μπορεί να εμποδίσει κάποιον που είναι πάνω σε μια γέφυρα να κοιτάξει στο χάσμα; Ιδίως όταν αυτός είναι μικρός, κινητικός και περίεργος όπως η πολύχρωμη πεταλούδα μας.\nΈτσι μια Κυριακή ύστερα από δύο σχεδόν ολοστρόγγυλα χρόνια, ο τεράστιος άσπρος ελέφαντας βρήκε τη μικρή πολύχρωμη πεταλούδα να κλαίει.\n- Τι συμβαίνει; τη ρώτησε κι έσκυψε να την αγκαλιάσει.\n- Συμβαίνει ότι είμαστε μόνοι, είπε αυτή μ’ αναφιλητά. Και τον απώθησε.\n- Και τι θα πει αυτό; ξαναρώτησε ο ελέφαντας λίγο ενοχλημένος.\n- Θα πει ότι εγώ δεν μπορώ να κάνω παρέα με τους φίλους σου γιατί είναι όλοι τεράστιοι σαν κι εσένα αλλά κι εσύ δεν κάνεις παρέα με τις φιλενάδες μου γιατί είναι όλες μικροσκοπικές σαν εμένα.\n- Μα εσύ δεν είπες κάποτε ότι το μέγεθος δεν έχει απολύτως καμία σημασία; είπε έκπληκτος ο μεγάλος άσπρος ελέφαντας.\n- Ναι, το είπα. Δεν ειν’ το μέγεθος που έχει σημασία για μένα αλλά το μέγε-θος που έχει πρόβλημα με μας. Απ’ τη μέρα που σε γνώρισα, χίλιες φορές ευχήθηκα να είμαι λίγο μεγαλύτερη.\n- Κι εγώ, αναφώνησε ο ελέφαντας. Κι εγώ χίλιες και πιο πολλές φορές ευχή-θηκα να ήμουν πιο μικρόσωμος και πιο ελαφρύς. Το ξέρω πως δεν είναι δυνατό να μάθω να πετάω. Αυτό δεν συμβαίνει ούτε στα παραμύθια. Αλλά να μπορούσα τουλάχιστον να σκαρφαλώνω στα δέντρα όπως ένας γάτος. Να μπορούσα να τρέχω γρήγορα και να χορεύω όπως ένας γάτος. Εσύ είσαι τόσο ελαφριά κι ευκίνητη ενώ εγώ είμαι ανασούμπαλος, δυσκίνητος και βα-ρύς.\n- Είμαστε μόνοι, συνέχισε να λέει και να κλαίει η πεταλούδα. Είμαστε τόσο μόνοι. Σαν ένα λουλούδι σε λάθος γλάστρα. Εμείς που περνούσαμε τόσο ωραία και που δεν μαλώναμε ποτέ. Εμείς που δεν πληγώναμε ποτέ ο ένας τον άλλο………\nΟ μεγάλος άσπρος ελέφαντας δεν μπορούσε να βλέπει τη μικρή πολύχρωμη πε-ταλούδα να κλαίει. Η μεγάλη καρδιά του φούσκωνε και φούσκωνε και κόντευε να σπάσει. Η κόκκινη ευτυχία του χλόμιασε και η γαλάζια χαρά του έγινε γκρίζα λύπη. Μεγάλα δάκρυα ξεπήδησαν από τα μάτια του. Μεγάλα σαν μπάλες ποδοσφαίρου έπεφταν βαριά στη γη και σχημάτιζαν μικρές λιμνούλες. Αλλά αυτό δεν βοηθούσε τη μικρή πολύχρωμη πεταλούδα. Συνέχιζε να κλαίει μ’ αναφιλητά και να λέει:\n- Είμαστε μόνοι. Είμαστε τόσο μόνοι……….\nΟ μεγάλος άσπρος ελέφαντας πήρε μια βαθιά αναπνοή. Σκούπισε τα μεγάλα δάκρυά του κι ύστερα έβγαλε μέσα από την προβοσκίδα του ένα δαχτυλίδι. Ήταν ένα φίδι που τρώει την ουρά του και στο κεφάλι φορούσε μια μεγάλη φω-τεινή άσπρη πέτρα σαν την ελπίδα. Έψαχνε όλη μέρα για να βρει ένα τέτοιο δαχτυλίδι. Και μάλιστα όσο πιο μικρό γίνεται. Αγόρασε αυτό που δεν χωρούσε ούτε στο πιο μικρό του δαχτυλάκι.\n- Κι εγώ που ήθελα να σου προσφέρω αυτό το δαχτυλίδι για να είμαστε για πάντα μαζί, της είπε με παράπονο. Αλλά όπως ήρθαν τα πράγματα σου το προσφέρω για να θυμάσαι τουλάχιστον ότι κάποτε ήμασταν μαζί….Αλλά και πάλι αν…εγώ θα σε περιμένω…πρόσθεσε και βούρκωσε.\nΗ πεταλούδα σταμάτησε τότε να κλαίει και τον κοίταξε σιωπηλή. Είναι τόσο αδέξιος, σκέφτηκε, τόσο άγαρμπος. Το δαχτυλίδι που αυτός θεωρούσε μικροσκοπικό, ήταν πολύ μεγάλο γι’ αυτήν. Τόσο μεγάλο και βαρύ που ούτε να το φορέσει μπορούσε, ούτε καν να το κουβαλήσει.\n- Σ΄ αγαπάω, του είπε σοβαρή. Κι όλον αυτόν τον καιρό που ήμασταν μαζί. Αλλά δεν αντέχω άλλο. Άνοιξε τα φτερά της και πήδηξε στον αέρα ώσπου χάθηκε.\nΟ μεγάλος άσπρος ελέφαντας πήρε το δαχτυλίδι και το πέταξε με δύναμη ψηλά στον ουρανό. Δεν περίμενε να δει που θα πέσει. Γύρισε αργά και πήρε το δρό-μο για το πάρκο.\n- Ίσως αν χάσω καμιά εκατοστή κιλά, αν πάρω δίπλωμα οδήγησης και αγοράσω ένα αεροπλάνο ή ένα ελικόπτερο η πεταλούδα μου να γυρίσει πάλι κοντά μου, μονολογούσε.\nΟ Ζώτρα σκέφτηκε ότι δεν ήταν σωστό να δίνει συμβουλές αφού έτσι κι αλλιώς θα έφευγε. Ήτανε μόνο ένας περαστικός ταξιδιώτης που έπρεπε να συνεχίσει το ταξίδι του. Κι αυτό δεν του ‘δινε το δικαίωμα ν’ ανακατεύεται σε ιστορίες αλ-λωνών. Αυτό που συνέβη ανάμεσα στον μεγάλο άσπρο ελέφαντα και στη μικρή πολύχρωμη πεταλούδα αφορούσε μόνον σ’ αυτούς τους δύο. Ήξερε επίσης ότι ο ελέφαντας όσο κι αν αδυνάτιζε δεν θα έπαυε να είναι ελέφαντας και ότι ένας ελέφαντας είναι πάντα πολύ μεγάλος για μια πεταλούδα. Κι ούτε θα μπορούσε ποτέ να πετάξει αφού στον κόσμο όλο κανένα αεροπλάνο ή ελικόπτερο δεν μπορεί να χωρέσει έναν ελέφαντα. Αλλά παρόλα αυτά, όπως και να το κάνεις, πάντα υπάρχει μια λέξη ή μια φράση, μια σκέψη ή μια χειρονομία που μπορεί να κάνει τα πράγματα όπως πριν. Μόνο που ο ελέφαντας θα ‘πρεπε να τα κα-ταφέρει μόνος του. Άφησε το ποδήλατό του να κυλήσει στην πλαγιά κι αυτό γλιστρούσε αθόρυβα όπως κι ο χρόνος κι όλο κέρδιζε σε ταχύτητα.\nΣτον ουρανό δεν υπήρχε ήλιος αλλά ούτε και φεγγάρι. Μόνο ένας νέος αστερισμός. Έμοιαζε μ’ ένα φίδι που τρώει την ουρά του και στο κεφάλι του φορούσε ένα λαμπερό λευκό αστέρι όπως η ελπίδα.\nΠέρασε πολύ κοντά απ’ το πράσινο πάρκο και ξαναείδε τον ελέφαντα καθισμένο κάτω από ένα δέντρο που έλεγε και ξανάλεγε φωναχτά:\n- Ξέρω ένα ξόρκι για το βήχα κι ένα για να γίνεται πιο πηχτή η σούπα. Ξέρω ξόρκια για να μην σ’ ενοχλούν το βράδυ τα κουνούπια κι οι ποντικοί να μη σου τρώνε το τυρί. Όμως ξόρκι για τέτοια περίπτωση δεν ξέρω! Μήπως θα ‘πρεπε ν’ αγοράσω φτερά. Κι αν δεν βρω, πατίνια ή μια βέσπα…ή…….Τότε ποιος ξέρει…ίσως και να ξαναγυρίσει.. αλλά πάλι μπορεί και όχι…..\nΚαι κάθε τόσο κοιτούσε απελπισμένα τον ουρανό, λες και περίμενε να ξαναδεί τον ήλιο και το φεγγάρι μαζί. Γιατί μόνο τότε αυτά που νομίζουμε ασυνταίριαστα μπορούν και συνταιριάζουν.\nΑναρτήθηκε από NIKOS GIANNOPOULOS στις 9:25 π.μ.


Writer: Ο πονηρός Πάγκαλος και η κλίκα…\nΟ πονηρός Πάγκαλος και η κλίκα…\nΟι πονηρίες του Πάγκαλου δεν έχουν τελειωμό. Βρήκαν αυτός και η «συμμορία» έναν άβουλο εντελώς Γιωργάκη και κάνουν ότι μπορούν για να τον οδηγήσουν στην ήττα. Είναι δυνατόν να θέλεις πίσω έναν άνθρωπο που έκανε ότι χειρότερο μπορούσε για τον τόπο αλλά και για το κόμμα του;\nΌλοι μας ξέρουμε την φοβερή διαπλοκή του με τα ξένα συμφέροντα, με τα Μέσα Μαζικής Επαιτείας. Όλοι ξέρουμε το πόσο ποταπός άνθρωπος ήταν. Όλοι ξέρουμε για το εμετικό (που ούτε η χούντα δεν είχε τολμήσει να κάνει), εκείνο ευχαριστώ τους Αμερικάνους.\nΌλα αυτά, ακόμα και την προδοσία του το να παραδώσει τον ηγέτη ενός λαού που αγωνίζονταν για την ελευθερία του (Οτσαλάν), τις πουστιές του με το χρηματιστήριο. Τι να θυμηθούμε και τι να ξεχάσουμε με τον επάρατο. Αυτός είναι χειρότερος ακόμα και από τον Μητσοτάκη, κι όμως ο Γιωργάκης κατάπιε το δηλητήριο που του έδωσε ο Πάγκαλος.\nΕκτός και αν οι δώδεκα διαπλεκόμενοι που είχε συνάντηση μαζί τους του επέβαλαν τον γνωστό τους από τα παλιά επάρατο Σημίτη. Μπράβο Γιωργάκη, έτσι, δώσε και πάλι το προβάδισμα (αν και ήταν αναμενόμενο με τους συνεργάτες που εποφθαλμιούν να σε στείλουν στον αγύριστο για να πάρουν την εξουσία του κόμματος βλ Βενιζέλο), στον Κώστα Καραμανλή και μάλιστα σε μια εποχή που είναι έτοιμος να πέσει σαν σάπιο φρούτο.\nΞύπνα Γιώργο, ξύπνα επιτέλους, άρχισε να διώχνεις όλα εκείνα τα δήθεν στελέχη που συνεργάστηκαν με αυτή την μάστιγα του ΠΑΣΟΚ που λέγετε Σημίτης…! Ξύπνα Γιώργο, όταν η ψαλίδα θα αρχίσει να ανοίγει υπέρ της Νέας Δημοκρατίας θα σε πετάξουν στα σκουπίδια, όλοι αυτοί που δήθεν εργάζονται για το καλό σου.\nNo response to “Ο πονηρός Πάγκαλος και η κλίκα…”


Δεν μπορείτε να βγάλετε ένα τραγούδι από το μυαλό σας; - PsychologyNow.gr\nΔεν μπορείτε να βγάλετε ένα τραγούδι από το μυαλό σας;\nΑπρ 22, 2017 3129\t0\nΓιατί κολλάμε με ορισμένα τραγούδια περισσότερα από άλλα;\nΣε μια μελέτη στο “Psychology of Aesthetics, Creativity and the Arts”, οι ερευνητές εντόπισαν τα χαρακτηριστικά που κάνουν τα τραγούδια να «κολλάνε» στον εγκέφαλό μας και δεν βγαίνουν. Ανέλυσαν μια βάση δεδομένων που είχαν εντοπιστεί από έρευνα σε περισσότερους από 3.000 ακροατές και διαπίστωσαν ότι αυτά τα τραγούδια έχουν συνήθως ταχύτερο ρυθμό από το συνηθισμένο ποπ τραγούδι, με μια μελωδία που απομνημονεύεται εύκολα αλλά ασυνήθιστα χρονικά διαστήματα ή επαναλήψεις.\nΟι ερευνητές βρήκαν ότι οι ακροατές είναι επίσης πιο πιθανό να «κολλήσουν» με τραγούδια που ακούγονται περισσότερο χρόνο στο ραδιόφωνο και την κορυφή των charts.\nΈρευνα: Psychology of Aesthetics, Creativity and the Arts\nΧάρης Πίσχος 69145\nΑΡΙΣΤΟΝΙΚΗ ΘΕΟΔΟΣΙΟΥ-ΤΡΥΦΩΝΙΔΟΥ 51051\nΑΡΙΣΤΟΝΙΚΗ ΘΕΟΔΟΣΙΟΥ-ΤΡΥΦΩΝΙΔΟΥ 41862\nΝικολία Ζωμένου 25336\nΝικολέτα- Νεκταρία Μπουλταδάκη 261\nΕυαγγελία Αβραάμ 975


Τζάμια Ζάκυνθος - Υαλοπίνακες Ζάκυνθος -Αλουμίνια- Ραψομανίκης Glass\nΗ εταιρεία Ραψομανίκης Glass Α.Ε. αποτελεί βιοτεχνία κατεργασίας υαλοπινάκων με έδρα τη Ζάκυνθο. Ιδρύθηκε το 1996 στην περιοχή Γαϊτάνι σε ιδιόκτητες εγκαταστάσεις, με την επωνυμία Αφοι Ραψομανίκη Ο.Ε για να αλλάξει το 2007 σε Ραψομανίκης Glass Α.Ε.\nΟι εγκαταστάσεις της εταιρείας είναι πλήρως εξοπλισμένες με υπερσύγχρονα μηχανήματα. Το εργοστάσιο διαθέτει αυτόματο πάγκο κοπής, τρασιέρα, μπιζουτιέρα, ροντιέρα, πλυντήριο, κολλητικό μηχάνημα διπλής υάλωσης & γερανογέφυρα.\nΠροσφέρουμε υαλοπίνακες υψηλής τεχνολογίας, Ευρωπαϊκής προέλευσης (ενεργειακούς, ασφαλείας, αλεξίσφαιρους, θερμομονωτικούς, πυράντοχους, διακοσμητικούς, ηχομονωτικούς) καθώς και καθρέπτες, γυάλινους νιπτήρες, καμπίνες για ντουζιέρες, στέγαστρα, κ.α\nΑλουμίνιο & PVC


London Calling | gazzetta.gr\nΚυριακή, 20 Αυγούστου 2017 - 13:12\nΟ γεροΓιοβάισα απολαμβάνει τις τελευταίες ημέρες του καλοκαιριού παρέα με την Γιούλια και χαίρεται αφάνταστα που επιτέλους ξεκίνησε η πανδαισία του ποδοσφαίρου.\nΈφτασε, λοιπόν, η στιγμή αξιότιμοι αναγνώστες που όλα τα πρωταθλήματα ξεκίνησαν. Είναι η ώρα που τα Σαββατοκύριακα αποκτούν ξανά νόημα και εγώ χάνομαι από τον κόσμο. Μόνο μία βόλτα με την Γιούλια, την ατίθαση φοράδα μου από τα Αλτάι, πρωί-πρωί και μετά μελέτη και γράψιμο. Είτε το πιστεύεις είτε όχι αναγνώστη μου όλα για σένα γίνονται.\nΘα ασχοληθώ με το ντέρμπι του Λονδίνου αρχικά. Η Τότεναμ υποδέχεται την Τσέλσι, που δέχθηκε τη σφαλιάρα της στην πρεμιέρα. Εδώ υπάρχουν αρκετά σερί, αλλά αν σε σπρώχνουν σε ένα σημείο είναι η ισοπαλία. Βλέπετε, η Τότεναμ δεν έχει χάσει κανένα από τα 14 τελευταία της παιχνίδια στην Premier League, αλλά από την άλλη στο Ολυμπιακό Στάδιο του Λονδίνου έχει κερδίσει μόλις ένα από τα εννιά τελευταία.\nΟ Ποκετίνο δεν έχει χάσει ούτε μία φορά σε λονδρέζικο ντέρμπι στον πάγκο των σπιρουνιών (9-4-0), αλλά... Η Τσέλσι μετράει μόλις 2 ήττες στα 17 τελευταία ματς με αντίπαλο την Τότεναμ, ενώ η τελευταία φορά που ξεκίνησε τη σεζόν με δύο ήττες ήταν το 1973-74! Δεν ξέρω αν σε έπεισα αναγνώστη μου, αλλά εγώ τον άσο θα τον αποφύγω. Στο 3.40 η ισοπαλία για πρώτο σημείο, στο 3.60 το διπλό. Σκεφτόμουν να παίξω για σκόρερ τον Κέιν, αλλά και εδώ τα πράγματα είναι μπερδεμένα. Ναι μεν έχει 18 γκολ σε 21 λονδρέζικα ντέρμπι (όχι μόνο με την Τσέλσι), αλλά από την άλλη δεν σκοράρει ποτέ τον Αύγουστο! Το αφήνω πάνω σου αυτό λοιπόν. Α, και μην ξεχάσω. Στις 4 τελευταίες σεζόν στα μεταξύ τους ματς με γηπεδούχο την Τότεναμ είχαμε λιγότερα από 9,5 κόρνερ. Θα βρείτε αυτή την επιλογή στο 1.85.\nΑπό την Αγγλία στην Ισπανία. Εκεί όπου Ρεάλ και Μπαρτσελόνα ξεκινούν τη μεγάλη τους μάχη. Οι αποδόσεις είναι λογικά μικρές, αλλά κάτι θα προσπαθήσω να βγάλω. Δεν έχουμε, άλλωστε, τα ίδια γούστα σε αυτά. Η Ρεάλ, λοιπόν, μετράει τη μία νίκη μετά την άλλη εκτός έδρας, ενώ έχει 4 συνεχόμενες επί της Λα Κορούνια. Κάτι που μου λέει ότι στην κατάσταση που είναι, ακόμη και χωρίς τον Ρονάλντο, το σερί δεν πρόκειται να σταματήσει. Στα 4 τελευταία μεταξύ τους ματς, μάλιστα, οι Μαδριλένοι πέτυχαν 18 γκολ! Συν ότι στα 7 από τα 9 τελευταία εκτός έδρας ματς της βασίλισσας είχαμε over 3,5. Άρα, το σημείο βγήκε: διπλό και over 3,5 στο 2.375.\nΓια την Μπαρτσελόνα τα πράγματα είναι πιο ξεκάθαρα, καθώς μπορεί να προβληματίζει, αλλά παίζει εντός έδρας με την Μπέτις. Στα 11 από τα 13 τελευταία μεταξύ τους παιχνίδια είχαμε G/G, το οποίο τιμάται στο 1.95, ενώ κρατείστε και ότι στα 8 τελευταία ματς με την Μπέτις η Μπαρτσελόνα έχει πετύχει 3+ γκολ. Αν ποντάρετε στο να πετύχει ξανά τόσα θα βρείτε την απόδοση στο 1.75. Αυτά αξιότιμοι αναγνώστες από μένα. Το έκανα και σήμερα το καθήκον μου και τώρα ήρεμος μπορώ να απολαύσω τις τελευταίες καλές ημέρες εδώ πάνω πριν ξεκινήσουν τα παιχνίδια.\nΟ γεροΓιοβάισα ανατρίχιασε βλέποντας το βίντεο με το οποίο προετοίμασε ο...


Η ΔΗΜΑΡ που έγινε ΡΗΜΑΔ και ο Σκουρλέτης | ΠΟΛΙΤΙΚΗ | antinews.gr\nΗ ΔΗΜΑΡ που έγινε ΡΗΜΑΔ και ο Σκουρλέτης\nΤο συνέδριο της ΔΗΜΑΡ που ξεκίνησε την Πέμπτη, πέρα από το ότι επιβεβαιώνει ότι είναι… ΡΗΜΑΔ έχει μέχρι στιγμής και ένα… αστείο γεγονός. Κι αυτό λέγεται… Πάνος Σκουρλέτης. Ο εκπρόσωπος Τύπου του ΣΥΡΙΖΑ πήγε και μίλησε και μεταξύ άλλων τόνισε, αναφερόμενος στην πρωτοβουλία των 58: «Πολλοί θα προσπαθήσουν να εμφανισθούν με νέα πανωφόρια, για να κρυφτούν και για να προσπαθήσουν να διασωθούν, ακόμα και για να παίξουν το ρόλο του αναχώματος απέναντι σε αυτό που έρχεται, την κυβέρνηση του ΣΥΡΙΖΑ. Απέναντι λοιπόν σε αυτό το ενδεχόμενο οφείλουν όλοι να πάρουν θέση ανταποκρινόμενοι στην κρισιμότητα της ιστορικής συγκυρίας που ζούμε».\nΑν καταλάβατε καλά ο κ. Σκουρλέτης επιτέθηκε στην πρωτοβουλία διότι θα χάσει ψήφους ο ΣΥΡΙΖΑ από όλη αυτή την κινητικότητα στην κεντροαριστερά. Προσέξτε, όμως, τα λεγόμενά του. Είπε ότι κάποιοι θα φορέσουν νέα πανωφόρια για να κρυφτούν. Ορθώς. Πολλοί τελειωμένοι Πασόκοι θα προσπαθήσουν να εμφανιστούν ως το καινούργιο και το ελπιδοφόρο.\nΌμως, ο κ. Σκουρλέτης γιατί δεν ρίχνει μια ματιά στο κόμμα του; Νέα πανωφόρια δεν φόρεσαν οι κ. Κοτσακάς, Ραυτόπουλος, Αλ. Μητρόπουλος, Σ. Σακοράφα, Π. Κουρουπλής, Πάντζας, η κυρία Λούκα Κατσέλη και τόσοι άλλοι; Ή μήπως… νέο πανωφόρι δεν είναι η πασοκική ρητορική που έχει υιοθετήσει ο ΣΥΡΙΖΑ μήνες τώρα; Που ζει ο κ. Σκουρλέτης; Ανάμεσα στα πράσινα ζόμπι δε ζει; Αυτά δεν τον πειράζουν και τον πειράζει η κίνηση των 58 που στο κάτω – κάτω έχει και αρκετούς σοβαρούς ανθρώπους;\nΑλλά φαίνεται ότι ο ΣΥΡΙΖΑ αφήνει για τους άλλους τα νέα πανωφόρια. Ο ίδιος φοράει τα… αποφόρια του Παπανδρεϊκού ΠΑΣΟΚ και βολεύεται μια χαρά μ’ αυτά.\nalex 13/12/2013 12:16:33\nηθικο διδαγμα (και μηνυμα) κ. σκουρλετη προς απανταχου κεντροαριστερους νοσταλγους της 'κουταλας' :\n'προτιμηστε εμας, τα ροζ πανωφορια ξεπλενουν καλυτερα απο τα λαδι..'\nCHRIS 13/12/2013 14:36:13\n" Αυτά δεν τον πειράζουν και τον πειράζει η κίνηση των 58 που στο κάτω – κάτω έχει και αρκετούς σοβαρούς ανθρώπους;"\nΈχει τον Σημίτη. Ποιος τον έλεγε "αρχιερέα της διαπλοκές" να δεις...\nΟΤΙ ΝΑ 'NAI 13/12/2013 15:18:57\nΈπρεπε να πάω 40 χρονών να δω δεξιούς να υπερασπίζονται το ΠΑΣΟΚ!!!!!!\nCHRIS @ ΟΤΙ ΝΑ 'NAI 13/12/2013 16:33:11\nΑφου χωρίς το ΠΑΣΟΚ/ΕΛΙΑ κτλ δεν βγαίνουν τα κουκιά για τη δεξιά ανάγκα και θεοί πείθονται.


ασυμβίβαστος: Οι Δοσίλογοι της κατοχής: Ο Γ. Σημίτης και οι «Οι Καπάτσοι»\nΣτις 12 Οκτωβρίου 1944 ήταν η ημέρα που άρχισαν να αποχωρούν τα γερμανικά στρατεύματα από την Αθήνα. Ο λαός της Αθήνας, υπό τον χαρμόσυνο ήχο των καμπάνων των εκκλησιών ξεχύθηκε στους δρόμους πανηγυρίζοντας την ελευθερία του. Την ίδια ημέρα η εφημερίδα «Ριζοσπαστική Ηχώ» είχε ένα άρθρο μετίτλο «Οι Καπάτσοι». Το άρθρο αναφέρονταν στον Γεώργιο Σημίτη, πατέρα του πρώην πρωθυπουργού Κωνσταντίνου Σημίτη.\nΟ Γεώργιος Σημίτης γεννήθηκε στον Πειραιά το 1899. Αφού σπούδασε στο Πανεπιστήμιο Αθηνών, έγινε διδάκτορας το 1928 και το 1936, σε ηλικία 37 ετών εξελέγη υφηγητής του Εμπορικού Δικαίου. Κατά την διάρκεια του Μεταξικού καθεστώτος υπήρξε φιλοβασιλικός και θιασώτης της 4ης Αυγούστου, λόγω δε της φιλίας του με τον Μεταξά διορίσθηκε καθηγητής της Ανωτάτης Εμπορικής με συνοπτικές διαδικασίες. Κατά την διάρκεια της κατοχής διατέλεσε στενός συνεργάτης του αγαπημένου θείου της Μελίνας Μερκούρη, Γεωργίου Μερκούρη.\nΟ τελευταίος ήταν αρχηγός του μόνου πολιτικού κόμματος του οποίου η λειτουργία επετρέπετο στην κατοχή: του Εθνικοσοσιαλιστικού Κόμματος Ελλάδος. Τον Δεκέμβριο του 1943 ο Γ. Μερκούρης πέθανε αιφνίδια και ο Γ. Σημίτης έχασε τον προστάτη του. Αυτό είχε ως αποτέλεσμα να χάσει την θέση του στην Ανωτάτη Εμπορική ως «παρανόμως διορισθείς» και να μεταστραφεί στο ΕΑΜ, καθώς το 1944 ανέτειλε ελπιδοφόρο για το ίδιο και τους οπαδούς του.\nΈνα αποκαλυπτικό κείμενο για τον πορεία και τις μεταλλάξεις του Γ. Σημίτη μεταξύ 1936-1944 έγραψε ο πατέρας της Μελίνας Μερκούρη και αδελφός του Γεωργίου Μερκούρη στηναντιστασιακή εφημερίδα «Ριζοσπαστική Ηχώ» στις 12 Οκτωβρίου του 1944, ημέρα απελευθέρωσης των Αθηνών με τίτλο «Οι Καπάτσοι». Ιδού:\n«Διά μίαν ακόμη φορά διέλαμψε η Ελληνική κουτοπονηριά, την οποία λογιοτίζοντες και μη, ονομάζομεν αθάνατον δαιμόνιον της φυλής. Ιδού λ.χ. όκνον της μαστίζουσης τον τόπον από μίας εικοσαετίας επιτηδιοκρατίας, επεζήτησε και επέτυχε να σφηνωθεί σωρηρόν και αδιακρίτως, εις όλας σχεδόν τας ανωνύμους εταιρίας και ιδιαιτέρως τας τραπεζικάς υπο τον εύηχον τίτλον του νομικού συμβούλου, με αποτέλεσμα να εισπράττει καθόλον το διαρεύσαν μέχρι της Κατοχής, αλλά και μετ΄ αυτήν, και ημείς δεν ηξεύρωμεν πόσα κατά μήνα, πάντως όμως πολύ περισσότερα των όσων, κατά το ισόχρονον διάστημα , εισέπραξε λόγω μισθού το σύνολον των απαρτιζόντων το ανώτατον ημών δικαστήριον, τον Άρειον Πάγον, δικαστών συνυπολογιζομένων και των υπαλλήλων των.\nΉδη ο κ. Γεώργιος Σημίτης αλλάζει δια μιας πορείαν. Αντιλαμβάνεται ότι το καθεστώς της εμίσθου ραστώνης, του οποίου και χτες ακόμη ήτο αυτός υπέρ πάντα άλλον ο εκλεχτός, βαίνει βιαίως προς την δύσην του. Και ο υπερεξύπνος κ. Γεώργιος Σημίτης κάμνει τι;\nΑπλούστατα: Εγκαταλείπε οικεία θελήσει, ως αφήνει να πιστεύεται, τα οχυρά του, θέλομεν να είπωμεν τας παντοειδείς θέσεις του, και μεταπηδά εις το στρατόπεδον, όθεν, καθώς τον συμβουλεύει η αλάθητος όσφρησίς του, φαίνεται εγγίζουσα του κρατούντος οικονομικού συστήματος η ανατροπή.\nΓίνεται λοιπόν ο Κ. Γεώργιος Σημίτης – κρατηθείτε καλώς εις το καθισμά σας –κοινοκτήμων. Και καθόλου απίθανον, οψίας γενομένης, να τον ίδωμεν και μετ’ ου πολύ κομισσάριον, απαγγέλοντα από υψηλού βήματος το ανάθεμα του συγκεντρωμένου κεφαλαίου, δι’ όσα ανόσια και ειδεχθή εξύφανε τούτο εις βάρος του βιοπαλαίοντος λαού!\nΑλλά ας μένει ήσυχος ο κ. Γ Σημίτης. Η ευφυΐα εις τον τόπον μας, δεν είναι προνόμιον των ολίγων. Ποιος λίγο, ποιος πολύ, όλοι οι Έλληνες είμεθα εξ ίσου εκ της φύσεως προικισμένοι με το είδος εκείνο της εξυπνοκουταμάρας, του οποίου τόσον δα ψιλή χρήσιν έκαμεν ο κ. Γ Σημίτης κατά το πρόσφατον και το απώτερον παρελθόν.\nΤον γνωρίζομεν και μας γνωρίζει. Δεν μας διαφεύγουν τα πανουργήματά του, είτε φέρει την ψευδεπίφασιν του πάσχοντος αστού, είτε παρίσταται ως προσωπιδοφόρος ξένης προς τας αρχάς του ιδεολογίας.\nΟ κ. Γ. Σημίτης είναι κάθαρμα.Όπως καθάρματα κακού ποιού είναι και η συνομοταξία των υπερεξύπνων, όσοι αφού συνέφαγον και συνεκόπρισαν μέχρι σκασίματος επί δύο τρία έτη, εν σφιχτώ εναγκαλισμώ με τον κατακτητήν, ηνοίχθησαν εγκαίρως εις το πέλαγος δια να ευρεθούν, ως πράγματι ευρίσκονται, σήμερον επί αιγυπτιακού εδάφους ασφαλείς, ως εν τη απεράντω αφελεία των πιστεύουν, από πάσης εντεύθεν ενοχλήσεως.\nΚαι αυτοί και εκείνος - ο κ. Γ Σημίτης - και οι όμοιοι των, έχουν ανοικτήν την μερίδα των εις τα μαύρα κατάστιχα της τετραετίας. Η ημέρα της εκκαθαρίοεως δεν είναι μακράν».\nΛίγες ημέρες αργότερα, ο Γ. Σημίτης θα εισερχόταν ως "θριαμβευτής" στην απελευθερωμένη Λαμία έχοντας στο πλευρό του τον Άρη Βελουχιώτη (φώτο). Ήταν εποχή που ο πατέρας του τέως πρωθυπουργού έφερε τον βαρύτιμο τίτλο του Γενικού Διοικητή Ρούμελης. Μερικούς μήνες μετά θ’ ακολουθούσε η αποκαθήλωσή του.\nΑπό το βιβλίο «Οι Δοσίλογοι της κατοχής», Ιάκωβου Χονδροματίδη, έκδοση του περιοδικού ΙΣΤΟΡΙΚΑ ΘΕΜΑΤΑ


Λύγισαν στο τέλος οι ΚΟΡΙΤΣΆΡΕΣ !!!! Σαμπατέλ-Ολυμπιακός 13-11 ·\nHome ΠΟΛΟ Olympiacos : A1 ΑΝΔΡΩΝ Λύγισαν στο τέλος οι ΚΟΡΙΤΣΆΡΕΣ !!!! Σαμπατέλ-Ολυμπιακός 13-11\nΛύγισαν στο τέλος οι ΚΟΡΙΤΣΆΡΕΣ !!!! Σαμπατέλ-Ολυμπιακός 13-11\nΤα κορίτσια του Ολυμπιακού ήταν πολύ καλές μέχρι το τέλος που λύγισαν και έχασαν με 13-11 από την Σαμπαντέλ αλλά και απο την διαιτησία.\nΟ Ολυμπιακός δεν νίκησε τραυματισμούς και διαιτησία και έχασε στο παρα τσακ λίγο πριν το τέλος καθώς στο 5:17 ο Ολυμπιακός βρέθηκε μπροστά με 8-11 και δεν κατάφερε να κράτηση το προβάδισμα.\n1ο 8λεπτό 2-3 (2-3)\nΟ Ολυμπιακός μπήκε πολύ δυνατά στον τελικό και με την Μπανκλιν να σκοράρει δις προηγήθηκε με 0-2. Η Σαμπαντέλ κατάφερε να σκοραρει μετά από 5 λεπτά με δυνατό σουτ της Μουνιοθ. Ο Ολυμπιακός ήταν πολυ καλώς και κατάφερε να κάνει το 1-3 με την Ελ. Πλευρίτου. Η Γκαρσία έκανε το 2-3 με παιχτρία παραπάνω. Ο Ολυμπιακός ήταν φοβερός στο πρώτο 8λεπτό.\n2ο 8λεπτό 6-6 (4-3)\nΤα κορίτσια συνέχισαν την πολύ καλή αρχή του πρώτου 8λέπτου και με γκολ της Ασημάκης στο 48ο δευτερόλεπτο έκανε το 2-4. Η Εσπαρ έκανε το 3-4 καθώς τα μπλοκ δεν βγήκαν και πέτυχε το γκολ. Η Νιουνσκουλ έκανε το 4-4 σε μια φάση που ο Ολυμπιακός έκανε 2 συνεχόμενα λάθη στην επίθεση. Η Τσουκαλά με ένα φοβερό σουτ έκανε το 4-5 στο 4’30 με τα κορίτσια να δείχνουν πολύ κάλη εικόνα. Με παιχτρία παραπάνω η Νιουνσκουλ έκαε το 5-5 στο 3’20. Η καυτή Μπάκλιν έκάνει το 5-6 κι έβαλε το 3ο δίκο της γκολ. Αλλά το προβάδισμα του Ολυμπιακού δεν κράτησε για πολύ καθώς η Μουνιόθ έκανε το 6-6 καθώς τα μπλοκ του Ολυμπιακού δεν ήταν καλά στο δευτερό 8λεπτό και έφαγε πολύ ευκολά γκολ. Επισής είχε 5 απόβολες έναντι 1 της Ισπανικής ομάδας αυτό ήταν κακό για τον Ολυμπιακό. Και έκλεισε το ημίχρονο με 6-6 ενώ προηγήθηκε και με 2 γκολ διαφόρας.\n3ο 8λεπτο 8-9 (2-3)\nΗ Σαμπατέλ έβαλε γκολ με την Εσπαρ αλλά γκολ δεν μέτησε και έτσι η Ισπανική ομάδα δεν κατάφερε να πάρει το προβάδισμα για πρώτη φόρα. Το παιχνίδι ήταν πολύ σκληρό αλλά η ρέφερι να αφήνουν πολλές φορές της παίχτριες της Σαμπαντελ. Γενικά οι ομάδες είναι πολύ νευρικές. Η Ελ. Πλευρίτου με ένα φοβερό σουτ έκανε το 6-7 και σπάει τον παγο. Η Φόρκα με ένα ωραίο ψιλοκρεμαστό σουτ έκανε το 7-7 πάλι σε παίχτη παραπάνω. Η Νιουσκουλ βάζει για πρώτη φόρα την Σαμπατέλ μπροστά στο σκορ με 8-7 μετά απο λάθος της άμυνας . Η Αβραμίδου κάνει το 8-8 με πέναλντι μόλις μπήκε στο παιχνίδι. Γκολάρα από την Χριστίνα Τσουκάλα που πάλι με ξαφνικό σουτ κάνει το 8-9. Η φοβερή Σταματοπούλου έπιασε το σουτ της Μουνιόθ παλί σε παίχτη παραπάνω και ο Ολυμπιακός έκλεισε το 8λεπτο με 8-9.\n4ο 8λεπτο 13-11 (5-2)\nΠολύ καλός αμυντικά ο Ολυμπιακός στα τελευταία λεπτά του τελευταίου 8λεπτού , αλλά και στην αρχή του 4ου με τον Ολυμπιακό να κρατάει της Ισπανίδες μακρία από την εστία. Το 8-10 έκανε η Ελ. Πλευρίτου με φοβερό κευραυνό έξω απο την περιοχή. Η Μπάκλιν γράφει το 8-11 με πολύ ωραίο σουτ. Η απάντηση ήρθε απο την Φόρκα καθώς έκανε το 9-11. Η Ελ. Πλευρίτου ήταν πολύ καλή και έβαλε κρίσιμα γκολ. Η Ορτιθ έκανε το 10-11 καθώς η άμυνα του Ολυμπιακού βρέθηκε σε αδράνεια. Η Ράμος απέκρουσε το πέναλντι της Ελ. Πλευρίτου και στην συνέχεια η Νιουσκουλ έκανε το 11-11 πάλι με παίχτη παραπάνω η Σαμπαντέλ. Η Μουνιόθ κάνει το 12-11 σε ένα πολύ κρισιμο σημείο. Η Στέφενς έγραψε το 13-11 και έτσι ο Ολυμπιακός λύγισε στο τέλος.\nΜε Λεάντρο..Με Ιωαννίδη…Με το Σιόπη και τ’ άλλα παιδιά…\nOlympiacos : ΕΡΑΣΙΤΕΧΝΗΣ - ΝΕΟΙ 01/03/2013\nΠΑΕ ΟΛΥΜΠΙΑΚΟΣ : «Χρόνια πολλά Αρτούρ!»\nΔιάφορα Νέα Ολυμπιακού 07/11/2015


Νεοελληνική Λογοτεχνία Α Γυμνασίου Κριτήριο Αξιολόγησης Ενότητα 7 Γυάλινα Γιάννινα ΑπαντήσειςFilologika.gr\nΟ χαρακτηρισμός «γυάλινα και μαλαματένια» σχετίζεται είτε με την εικόνα της χιονισμένης πόλης των Ιωαννίνων (στ. 7: «στο χιόνι και στον άγριο καιρό») είτε με τη λαμπρότητα με την οποία τα έχει κρατήσει στη μνήμη του ο ποιητής. Παράλληλα, η λέξη «μαλαματένια» παραπέμπει στον παλιό πλούτο των Ιωαννίνων και στη διαδεδομένη σε αυτά τέχνη της αργυροχρυσοχοΐας.\nΜεταφορές: «χάραζε ο τόπος», «ανάτελλε τα ζωντανά του», «κάστρα πατημένα», «άκουσα τα μπακίρια να βελάζουν».\nΠαρομοιώσεις: «μια λίμνη ως κόρην οφθαλμού», «πήγαινε η μέρα, σαν το βαπόρι σε καλά νερά».\nα) Ο κάθε μαθητής καλείται να λάβει τη θέση ενός ξενιτεμένου και να φανταστεί ότι επιστρέφει στον γενέθλιο τόπο του ύστερα από μακρόχρονη απουσία. Προφανώς, θα προβάλλει τα γνωρίσματα του φυσικού περιβάλλοντος, τα χαρακτηριστικά κτίσματα και μνημεία της πόλης / του χωριού, και τις ιδιαίτερες δραστηριότητες και συνήθειες των κατοίκων.\nβ) Κεντρικό σημείο της εικόνας καθίσταται το τζαμί με τον ψηλό μιναρέ (στ. 11: «είδα και μιναρέδες»), ενώ στο κάτω μέρος δεσπόζει η περίφημη λίμνη των Ιωαννίνων (στ. 4-5: «μια λίμνη ως κόρην οφθαλμού»). Η πόλη είναι οχυρωμένη και περιτριγυρίζεται από τείχη, τα οποία σε πολλά σημεία έχουν καταστραφεί είτε από το πέρασμα του χρόνου είτε από τις επιθέσεις επίδοξων κατακτητών (στ. 5: «κάστρα πατημένα»). Στο βάθος, πίσω από την πόλη, υψώνονται απόκρημνα βουνά που πλαισιώνουν το φυσικό τοπίο των Ιωαννίνων (στ. 1: «χάραζε ο τόπος με βουνά πολλά»).\nΟι απαντήσεις για το κριτήριο αξιολόγησης που μόλις διαβάσατε προέρχονται από τις προσωπικές σημειώσεις του εκλεκτού συναδέλφου Μινόπετρου Νικολάου, ο οποίος τις παραχώρησε στον ιστότοπό μας σε ένδειξη αλληλεγγύης προς τους υπόλοιπους συναδέλφους.


Σάββατο, 29 Ιανουαρίου 2022 10:27\nΟμιλία του Βουλευτή Β΄ Θεσσαλονίκης της Νέας Δημοκρατίας κ. Θ. Καράογλου στην Ολομέλεια της Βουλής για την πρόταση μομφής που κατέθεσε ο ΣΥΡΙΖΑ κατά της Κυβέρνησης της Νέας Δημοκρατίας (29-01-2022)\nΞεκινώ την τοποθέτηση μου δίνοντας μια συμβουλή στους συναδέλφους της Αξιωματικής Αντιπολίτευσης.\nΣτη ζωή είναι καλό να μη περιστρέφουμε τη συζήτηση γύρω από θέματα που δεν μας συμφέρουν...\nΠρόκειται για ένα θεώρημα που ισχύει στον ιδιωτικό βίο του καθενός και της καθεμιάς, όμως βρίσκει απόλυτη εφαρμογή και στην πολιτική ζωή της πατρίδας μας.\nΕιλικρινά, αδυνατώ να κατανοήσω το σκεπτικό βάσει του οποίου ο ΣΥΡΙΖΑ κατέθεσε την πρόταση μομφής, διότι πολύ απλά πρόκειται για μια κυνική ομολογία αδυναμίας κατανόησης της πραγματικότητας.\nΕίναι προφανές ότι η πρόταση μομφής δηλώνει την πολιτική σας απελπισία. Μια απελπισία που σας οδηγεί σε υπαρξιακά λάθη...\nΓια να την περιγράψω πιο σωστά είναι η απέλπιδα προσπάθεια για την πολιτική σας επιβίωση.\nΤαυτόχρονα, όμως, είναι και μια υπενθύμιση του άκρατου πολιτικού καιροσκοπισμού που σας διακρίνει.\nΤην ώρα που η χώρα δίνει μια σκληρή μάχη με την πανδημία και επουλώνει τις «πληγές» της κακοκαιρίας, εσείς αναζητείτε αφορμές για να προκαλέσετε:\nΆλλωστε, το έχετε παραδεχθεί δημόσια ότι η κανονικότητα σας ενοχλεί. Την απεχθάνεστε γιατί δεν εξυπηρετεί τις κομματικές σας σκοπιμότητες.\nΕπιχειρείται, λοιπόν, να μετατρέψετε τα εσωκομματικά σας αδιέξοδα σε αδιέξοδα της χώρας, καθώς είναι προφανές ότι τα λέτε στην Κυβέρνηση της Νέας Δημοκρατίας για να τα ακούσουν στο ΚΙΝΑΛ.\nΤα λέτε στον Κυριάκο Μητσοτάκη για να τα ακούσει ο Νίκος Ανδρουλάκης...\nΌπως είναι ηλίου φαεινότερο ότι το βλέμμα σας είναι στραμμένο στα δημοσκοπικά ευρήματα που σας φέρνουν όλο και πιο κοντά στη θέση της ελάσσονος αντιπολίτευσης.\nΓι' αυτό αναζητάτε, για πολλοστή φορά, έναν «εξωτερικό εχθρό» προκειμένου να λειτουργήσει ως το ανάχωμα στην επίλυση των όποιων δικών σας έντονων εσωκομματικών διαφορών, οι οποίες όλοι αντιλαμβανόμαστε ότι πλέον αδυνατούν να κρυφτούν.\nΝα είστε απόλυτα σίγουροι ότι η πρόταση μομφής που καταθέσατε θα μετατραπεί σε ισχυρή ψήφο εμπιστοσύνης προς την Κυβέρνηση, δεύτερη σε διάστημα λίγων εβδομάδων μετά από εκείνη της υπερψήφισης του προϋπολογισμού.\nΌσο εσείς ονειρεύεστε επιστροφή στο αποτυχημένο χθες που εκπροσωπείτε, εμείς οδηγούμε τη χώρα μπροστά!\nΚάνουμε την αυτοκριτική μας,\nδιορθώνουμε τα λάθη μας,\nέχουμε την παρρησία να ζητήσουμε ειλικρινή συγγνώμη από τους συμπατριώτες μας για αστοχίες και παραλείψεις.\nΔεν θυμάμαι να πράξατε το ίδιο στο Μάτι όπου αναζητούσατε λάθη, αλλά δεν βρίσκατε παρά τους εκατοντάδες νεκρούς.\nΔεν το πράξατε:\n-ούτε όταν κλείσατε τις τράπεζες και επιβάλλατε capital controls,\n-ούτε στην τραγωδία στη Μάνδρα,\n-ούτε όταν κρεμάσατε στα... μανταλάκια πολιτικούς σας αντιπάλους για δήθεν σκάνδαλα και υποθέσεις που η δικαιοσύνη τελικά τους αθώωσε.\nΑυτός είναι ο κυρίαρχος τρόπος σκέψης στην αριστερά. Πάντα «για όλα φταίνε οι άλλοι...» και ας έχετε βεβαρημένο παρελθόν επιχειρησιακής ανικανότητας.\nΜόνο που τώρα, κυρίες και κύριοι συνάδελφοι του ΣΥΡΙΖΑ, δίνετε τη μάχη της πολιτικής επιβίωσης γνωρίζοντας ότι η ελληνική κοινωνία σας έχει προσπεράσει. Και αυτό σας αγχώνει, καθώς έπαψε να υφίσταται ως δικαιολογία η «άγουρη» πολιτική νιότη.\nΝα είστε σίγουροι πως η χώρα δεν θα επιστρέψει στα χρόνια της παράνοιας. Η Ελλάδα γύρισε σελίδα και αυτό είναι εμφανές:\n-στην ασκούμενη εξωτερική πολιτική,\n-στην επαναφορά της λογικής στην καθημερινότητα.\nΣτο πεδίο της οικονομίας η θέση της πατρίδας μας στην παγκόσμια κατάταξη ανταγωνιστικότητας βελτιώνεται διαρκώς, «κερδίζοντας» συνολικά 12 θέσεις την τελευταία διετία.\nΗ προσαρμοστικότητα της κυβερνητικής πολιτικής στις έκτακτες ανάγκες που προκάλεσε η πανδημία, οι μεταρρυθμίσεις αλλά και η ανθεκτικότητα των επιχειρήσεων συνέβαλλαν τα μέγιστα ώστε η εθνική μας οικονομία να κάνει «πρωταθλητισμό» ανάπτυξης σε επίπεδο Ευρώπης.\nΣτο μέτωπο των διεθνών συσχετισμών:\n-η υπογραφή αμοιβαίας αμυντικής συμφωνίας με τις ΗΠΑ και τη Γαλλία,\n-σε συνδυασμό με την αμυντική θωράκιση της χώρας χάρη στην αγορά των μαχητικών Rafale και των φρεγατών Belharra,\nισχυροποιούν τον γεωπολιτικό και γεωστρατηγικό ρόλο της Ελλάδας στην ευρύτερη περιοχή της Νοτιοανατολικής Ευρώπης.\nΗ Ελλάδα έχει πλέον ισχυρή φωνή, η οποία λαμβάνεται σοβαρά υπόψη στα κέντρα των αποφάσεων.\nΤέλος, θέλω να κάνω ειδική αναφορά στην κυβερνητική απόφαση να βάλουμε τέλος στη μακροχρόνια υποδούλωση της πανεπιστημιακής πλειοψηφίας στα συμφέροντα και τις σκοπιμότητες των γνωστών μπαχαλάκηδων.\nΤα πανεπιστήμια μας ανήκουν:\n-και τους καθηγητές τους.\nΌχι σε οργανωμένες μειοψηφίες που εκδηλώνουν παραβατικές συμπεριφορές.\nΤο «σπάσιμο» των καταλήψεων στα ΑΕΙ βάζει τέλος στο φόβο και την ανοχή που υπήρχε για δεκαετίες με αποτέλεσμα τα πανεπιστήμια μας γίνονται ξανά χώροι:\nμε το πανεπιστημιακό άσυλο να προστατεύει μόνο την ακαδημαϊκή κοινότητα και όχι εκείνους που το καταργούσαν μέχρι πρότινος.\nη πρόταση μομφής που κατέθεσε ο ΣΥΡΙΖΑ επιβεβαιώνει ότι η Αριστερά στην Ελλάδα δεν είναι τίποτα περισσότερο από φορέας λαϊκισμού.\nΕνός λαϊκισμού που σκοπό έχει να περιορίσει τη λογική ούτως ώστε να διευκολύνει την αριστερή ιδεοληψία και να επιτύχει την κομματική χειραγώγηση της κοινωνίας.\nΟι Έλληνες όμως δεν ξεχνούν τι σημαίνει Αριστερή διακυβέρνηση.\nΤα αφηγήματα σας τελείωσαν. Και μαζί τους τελείωσε ο πολιτικός σας χρόνος.\nΤο μόνο που σας απέμεινε είναι το γνωστό θράσος να κουνάτε το δάκτυλο επί παντός επιστητού.\nΤο είχε πει ο Ναπολέοντας ότι «με το θράσος μπορεί κανείς να κυριεύσει τα πάντα». Ωστόσο μην ξεχνάτε ότι ξεστόμισε την παραπάνω φράση πριν το Βατερλό...


Loutraki One: Φιλί ζωής στην μνημονιακή κυβέρνηση από τον Τσίπρα;\nΦιλί ζωής στην μνημονιακή κυβέρνηση από τον Τσίπρα;\nΌλοι γνωρίζουμε (και αν δεν το γνωρίζουμε ήρθε η ώρα να το μάθουμε) ότι σύμφωνα με το άρθρο 84 παρ. 6 του Συντάγματος, «Πρόταση δυσπιστίας γίνεται δεκτή, μόνο αν εγκριθεί από την απόλυτη πλειοψηφία του όλου αριθμού των βουλευτών», δηλαδή το λιγότερο από 151 βουλευτές.\nΑκόμα και για διακοπές να πάνε οι βουλευτές της κυβέρνησης ή να αποχωρήσουν ομαδικά από την αίθουσα του Κοινοβουλίου και πάλι απαιτούνται τουλάχιστον 151 βουλευτές.\nΑυτό φυσικά, το γνωρίζει καλύτερα από όλους ο κ. Τσίπρας και παρόλα αυτά έκανε αυτή την\nΕπιπλέον, η ιστορία μας έχει δείξει πως η πρόταση μομφής συσπειρώνει πάντα την κυβερνητική πλειοψηφία και της δίνει πολιτική ζωή τουλάχιστον για έξι μήνες.\nΕξάλλου και το ίδιο το Σύνταγμα καλύπτει την κυβέρνηση για ένα εξάμηνο μετά την πρόταση δυσπιστίας.\nΓιατί λοιπόν αποφάσισε ο κ. Τσίπρας να συσπειρώσει την κυβερνητική πλειοψηφία και να της δώσει πολιτική ζωή τουλάχιστον για ένα εξάμηνο ακόμα; τώρα μάλιστα που αυτή είχε αποδιοργανωθεί ενόψει σοβαρών νομοσχεδίων και νέων εξοντωτικών μέτρων που πρέπει να ψηφίσει και ενόψει της επιχείρησης διάλυσης της ΧΑ;\nΓιατί απάλλαξε εντελώς από τα διλήμματα τους κυβερνητικούς βουλευτές και τους κάνει να ψηφίζουν ευκολότερα όλα τα εξοντωτικά νομοσχέδια, τώρα που θα έχουν νέα νωπή εντολή;\nΓιατί το έκανε αυτό, όταν «παιζόταν» ακόμα και το ενδεχόμενο πρόωρων εκλογών;\nΈνα πράγμα δείχνουν όλα αυτά. Αν μη τι άλλο, ο ΣΥΡΙΖΑ δεν «θέλει» με τίποτα να αναλάβει τώρα την εξουσία.\nΚάνει θεατρικές πολιτικά κινήσεις κάτω από τον κοινοβουλευτικό μανδύα, για να είναι εντάξει προς τους πολιτικά αφελείς πολίτες, αλλά στην πραγματικότητα δίνει ζωή στην μνημονιακή κυβέρνηση.